title: Putoojat

text: Televisiosarjan faneiksi ilmoittautuneita koomikkoja ovat muun muassa Jimmy Carr, Ricky Gervais ja Anthony Head, joka myös näyttelee The Inbetweeners-elokuvissa."The Inbetweeners Movie" sai ensi-iltansa vuonna 2011 ja menestyi ennätyksellisen hyvin katsojien keskuudessa. Se keräsi avausviikonloppunaan historian suurimmat komediaelokuvan lipunmyyntitulot Isossa-Britanniassa. Jatko-osa "The Inbetweeners 2" sai ensi-iltansa vuonna 2014 ja teki uuden lipunmyyntiennätyksen. Australiassa jatko-osa oli viikonlopun katsotuin tultuaan ensi-iltaan.


title: Putoojat

text: Putoojat voitti yleisöpalkinnon vuoden 2010 Britannian Akatemian TV-palkintogaalassa, ja parhaan tilannekomedian palkinnon (British Comedy Award) samana vuonna. Sarja palkittiin merkittävänä brittiläisenä komediana (Outstanding Contribution to British Comedy) vuonna 2011.


title: Viskikapina

text: Viskikapina () oli Yhdysvalloissa vuonna 1794 puhjennut kapinaliike, jonka syynä oli alkoholiveron vastustus. Se oli ensimmäinen maan sisäinen levottomuus, jonka kukistamiseen käytettiin liittovaltion joukkoja.


title: Viskikapina

text: Valtiovarainministeri Alexander Hamiltonin esityksestä kongressi oli vuonna 1791 säätänyt alkoholijuomille valmisteveron, jonka tarkoituksena oli kerätä varoja velkaantuneelle valtiolle sekä osoittaa liittovaltion oikeus verojen säätämiseen. Vero haittasi pahimmin syrjäseutujen pienviljelijöitä, joiden elämässä ja taloudessa viski oli keskeisessä roolissa. Viljelijät tislasivat runsaasti viskiä, sillä sen kuljetus ja myyminen oli helpompaa kuin sen raaka-aineena käytetyn viljan, ja sitä käytettiin käytännössä valuutan korvikkeena. Monet kieltäytyivät maksamasta uutta veroa, ja hyökkäilivät sitä perimään saapuneiden veronkantajien kimppuun. Yritykset toimeenpanna lakia johtivat vuonna 1794 järjestäytyneen kapinan puhkeamiseen. Heinäkuussa 1794 noin 500 miehen joukko poltti paikallisen verotarkastajan kodin läntisessä Pennsylvaniassa. Seuraavassa kuussa presidentti George Washington esitti kongressin hyväksymän vetoomuksen, jossa vaadittiin kapinallisia palaamaan koteihinsa ja pyydettiin neljää naapuriosavaltiota lähettämään avuksi miliisijoukkoja.


title: Viskikapina

text: Kun neuvottelut kapinallisten kanssa eivät johtaneet tuloksiin, Washington määräsi 13 000 miestä miehittämään alueen, jossa levottomuuksia oli esiintynyt. Kapinallisten rivit hajosivat, eikä varsinaisia taisteluita syntynyt. Joitain kapinaan osallistuneita tuomittiin myöhemmin oikeudessa. Valtiopetoksesta tuomittiin vain kaksi, jotka molemmat presidentti lopulta armahti. Federalistit olivat tyytyväisiä liittovaltion voimannäyttöön, mutta oppositiossa olleet demokraatti-republikaanit kavahtivat keskusvallan harjoittamaa voimankäyttöä.


title: Ounasselkä

text: Ounasselkä on geologisesti yhtenäinen tunturijakso. Se sijaitsee Länsi-Lapissa Muonionjoen ja Ounasjoen välissä. Se koostu Ounas-, Pallas- ja Yllästunturista ja niiden välisistä tunturikeroista ja vaaroista. Tunturien kallioperä on enimmäkseen kvartsiittia ja grano- ja kvartsidioriittia.


title: Tippecanoe

text: Tippecanoe on joki Yhdysvaltojen Keskilännessä. Sen lähde on Kosciuskon kreivikunnassa Indianan osavaltiossa. Se virtaa länteen etelään 265 km:n matkan ja yhtyy Wabash-jokeen lähellä Lafayetteä.


title: Cessna O-1 Bird Dog

text: Cessna O-1 Bird Dog (suom. "Lintukoira") on yhdysvaltalainen kevyt ylätasoinen, yksimoottorinen ja potkurikäyttöinen tiedustelulentokone. Kone sopii maajoukkojen liikkeiden tarkkailuun ja tykistön tulenjohtoon. Konetyyppi kehitettiin Cessna 170 -siviililentokoneesta. Ensilento tapahtui 14. joulukuuta 1949 ja ensiesittely vuonna 1950. Tuotantomäärä käsitti arviolta 3 400 koneyksilöä. Konetyyppi poistettiin palveluskäytöstä USA:ssa vuonna 1974.


title: Cessna O-1 Bird Dog

text: Konetyyppi tunnettiin myös nimellä L-19. Sitä käytti usea Yhdysvaltain liittolaismaa. Tämä tyyppi oli täysin aseistamaton. Lycoming -mäntämoottori on 213 hv (159 kW) tehoinen, ja se antoi koneelle 209 km/h huippunopeuden.


title: Cessna O-1 Bird Dog

text: O-1 Bird Dog'in seuraaja oli niin kutsuttu push-pull -lentokone: vuonna 1967 esitelty Cessna O-2 Skymaster.


title: Herra Puntila ja hänen renkinsä Matti

text: Herra Puntila ja hänen renkinsä Matti ("Herr Puntila och hans dräng Matti") on Ralf Långbackan käsikirjoittama ja ohjaama elokuva, joka sai ensi-iltansa 1979. Se perustuu Bertolt Brechtin näytelmään, joka puolestaan sai innoituksensa Hella Wuolijoen Brechtille kertomista tarinoista ja esittelemästä näytelmäideasta.


title: Herra Puntila ja hänen renkinsä Matti

text: Herra Puntilaa esittänyt Lasse Pöysti sai roolistaan uransa neljännen Jussi-palkinnon. Mattia esittää Pekka Laiho, Puntilan emäntää Arja Saijonmaa ja attašea Eino Silakkaa Martin Kurtén. Ruotsinkielisenä toteutettu elokuva on Långbackan ainoa näytelmäelokuvan ohjaus.


title: Herra Puntila ja hänen renkinsä Matti

text: Elokuva sai teattereissa yli 200 000 katsojaa.


title: Koihnanjärvi

text: Koihnanjärvi on Kauhajoella, Nummijärven kylässä sijaitseva järvi. Pinta-alaa sillä on 14,3 hehtaaria ja rantaviivaa kaikkiaan 1,7 kilometriä. Koihnanjärvi kuuluu Koihnanluoman valuma-alueeseen ja Karvianjoen vesistöalueeseen. Koihnanjärvi rajaa länsipuolelleen Natura 2000-alueiden joukkoon kuuluvan Koihnannevan alueen.


title: Donald Glover

text: Donald McKinley Glover (s. 25. syyskuuta 1983) on yhdysvaltalainen Golden Globe -palkittu näyttelijä, koomikko, muusikko, käsikirjoittaja ja ohjaaja, joka tunnetaan myös artistinimellä Childish Gambino. Näyttelijänä Glover tunnetaan muun muassa rooleistaan sarjoissa "Community" ja "Atlanta" (2016). Hän on myös käsikirjoittanut komediasarjaa "30 Rock". Vuonna 2011 Glover sai levytyssopimuksen Glassnote Recordsin kanssa, ja alkoi tehdä hip hop -musiikkia taiteilijanimellä Childish Gambino. Tähän mennessä hän on julkaissut kolme studioalbumia.


title: Donald Glover

text: Glover palkittiin parhaan miespääosan Golden Globella roolistaan komediasarjassa "Atlanta" (2016). Hänet palkittiin sarjasta myös parhaan komediasarjan miespääosan Primetime Emmyllä sekä parhaan komediasarjan ohjauksen Primetime Emmyllä jaksosta "B.A.N."


title: Donald Glover

text: Glover syntyi Edwards Air Force Basessa, Kaliforniassa ja varttui Georgiassa. Hänen eläkkeelle jäänyt isänsä työskenteli postissa, ja eläkkeelle jäänyt äiti oli lastenhoitaja. Gloverin vanhemmat ovat myös sijaisvanhempia ja Jehovan todistajia. Hän valmistui New Yorkissa sijaitsevasta taidekoulusta vuonna 2006, ja sai käsikirjoittajan tutkinnon.


title: Donald Glover

text: Donald Glover on tunnettu näyttelijätyöstään NBC:n komediasarjassa "Community". Vuodesta 2006 vuoteen 2009 hän oli yksi "30 Rock" -sarjan käsikirjoittajista, ja teki myös satunnaisia vierailuja siinä näyttelijänä. Vuonna 2009 "30 Rockin" käsikirjoittajatiimi, johon myös Glover kuului, sai Writers Guild of America -palkinnon parhaasta komediasarjasta. Glover toimii myös stand up -koomikkona. Hän sai "Rising Comedy Star" -palkinnon Just for Laughs -festivaaleilla heinäkuussa 2010.


title: Donald Glover

text: Toukokuussa 2010 fani ehdotti, että Donald Glover voisi näytellä Peter Parkeria elokuvassa "The Amazing Spider-Man". Fanit alkoivat käyttää hashtagia "#donald4spiderman" ja kampanja herätti paljon huomiota Gloverin ihonvärin takia. Lopulta rooli meni Andrew Garfieldille. Vuosi myöhemmin Brian Michael Bendis loi tummaihoisen Hämähäkkimiehen nimeltä Miles Morales saatuaan idean Donald Gloverista.


title: Donald Glover

text: Musiikkia Glover esittää taiteilijanimellä Childish Gambino. Idea nimeen tuli nimigeneraattorista, jota hän kokeili. Childish Gambino julkaisi ensimmäisen, omakustantaisen levynsä "Sick Boin" kesäkuussa 2008. Maaliskuussa 2011 Glover julkaisi kotisivuillaan ensimmäisen EP-levynsä, jonka nimi on vain "EP". Yhtä EP:n kappaleista, "Freaks and Geeks", käytettiin Adidas-mainoksessa, josta artisti sai paljon lisää tunnettavuutta.


title: Donald Glover

text: Toukokuussa 2011 Glover paljasti, että oli tekemässä pitkäsoittoa, joka julkaistaisiin syyskuussa. Kesällä hän kertoi albumin nimen olevan "Camp". Myöhemmin julkaisuajankohdaksi varmistui 15. marraskuuta 2011. Alkusyksystä 2011 ollessaan keikalla, hän ilmoitti yleisölle saaneensa levytyssopimuksen Glassnote Recordsin kanssa. Kuukautta myöhemmin Glover julkaisi ensimmäisen virallisen singlensä, "Bonfire". Ennen albumin julkaisua Childish Gambino teki konserttikiertueen, jonka nimi oli "The IAMDONALD-tour". Heinäkuussa 2012 hän julkaisi kuudennen mixtapensa, jonka nimi on "R O Y A L T Y".


title: Donald Glover

text: Elokuussa 2012 Leona Lewisin uusi single "Trouble", albumilta "Glassheart", sai ensisoittonsa BBC Radio 1-kanavalla. Kappaleella esiintyy myös Childish Gambino. Single julkaistiin lokakuussa, ja sen korkein listasijoitus oli Britannian singlelistan seitsemäs sija, mikä on Gloverin ensimmäinen top 10 -single Isossa-Britanniassa.


title: Donald Glover

text: Vuonna 2013 Glover alkoi tehdä musiikkiteemaista TV-ohjelmaa, jota hän tähdittää, käsikirjoittaa ja tuottaa. Uuden ohjelman seurauksena Glover päätti vähentää töitään Community-sarjassa, ja esiintyikin viidennellä kaudella vain viidessä ensimmäisessä jaksossa.


title: Donald Glover

text: Syksyllä 2013 Glover ilmoitti Twitter-tilillään, että hänen toinen studioalbuminsa on valmis. Lokakuussa julkaistiin sen ensimmäinen single, "3005". Itse albumi, "Because the Internet", julkaistiin 10. joulukuuta 2013. Alkuvuodesta 2014 Childish Gambino aloitti toisen konserttikiertueensa, "Deep Web Tourin". Lokakuussa 2014 hän julkaisi mixtapen S T N M T N / Kauai. Glover sai kaksi Grammy-ehdokkuutta joulukuussa 2014.


title: Donald Glover

text: Kesäkuussa 2016 Glover valittiin Aaron Davisin näyttelijäksi elokuvaan "" (2017). Hänen luomansa ja käsikirjoittamansa televisiosarjan "Atlantan" esittäminen alkoi 6. syyskuuta 2016 FX-kanavalla Yhdysvalloissa. Lokakuussa 2016 Glover valittiin näyttelemään Lando Calrissiania vuonna 2018 ensi-iltansa saavassa "Tähtien sodan" universumiin sijoittuvassa elokuvassa "Solo: A Star Wars Story".


title: Donald Glover

text: Glover julkaisi kolmannen studioalbuminsa "”Awaken, My Love!”" 2. joulukuuta 2016. Albumi on tavallisesti hip hopia esittävän Gloverin ensimmäinen funk-vaikutteinen albumi.


title: Donald Glover

text: Glover on valittu Simban ääninäyttelijäksi Disneyn vuonna 2019 ensi-iltansa saavaan musikaalielokuvaan "Leijonakuningas", joka perustuu samannimiseen animaatioelokuvaan vuodelta 1994. Elokuvan ohjaa Jon Favreau.


title: Karhujärvi (Kauhajoki)

text: Karhujärvi on Päntäneen kylässä Kauhajoella sijaitseva pienehkö järvi. Pinta-alaa sillä on 2,7 hehtaaria ja rantaviivaa kaikkiaan 0,6 kilometriä. Karhujärvi kuuluu Kariluoman valuma-alueeseen ja Lapväärtinjoen vesistöalueeseen.


title: Concord (täsmennyssivu)

text: Concord voi tarkoittaa useita kaupunkeja Yhdysvalloissa:


title: Hymynaama

text:
Hymynaama (engl. smiley tai smiley-face) on kuva tai kuvamerkki, jossa ympyrän sisällä on kaksi pistettä ja ylöspäin kaareva kaari, jotka muodostavat hymyilevän naaman silmiä ja suuta muodostavan kuvan. Hymynaama on yleisimmin keltaisella pohjavärillä.
Kaikki oikeudet Hymynaamaan (Smiley trademark) sadassa valtiossa omistaa Smiley Company.


title: Hymynaama

text:
Hymynaamasta on myös muodostunut merkki 'hymiö' (engl. 'emoticon'). Nimitys hymiö juontaa sanasta hymynaama. Kuitenkaan ei tule sekoittaa hymynaamaa ja hymiötä, jotka ovat kaksi eri asiaa:
Hymynaama on yksi kuva tai kuvamerkki, kun taas hymiö on netti- ja tekstiviesti-liikenteen merkin yleisnimi, joka sisältää monia eri merkkejä, kuvaamaan useimmiten lähettäjän tunnetilaa yksinkertaisilla kirjoitusmerki-yhdistelmillä. Kuitenkin joskus hymynaama-sanalla viitataan hymiöihin, englanninkielessä molemmat ovat sana 'smiley', joten sekaantuminen englanninkielessä on todennäköisesti yleisempää.


title: Hymynaama

text: Seuraavia hymiöitä on myös kutsuttu 'hymynaamoiksi':


title: Hymynaama

text: 😁, 😁, ☺, tai 😊


title: Hymynaama

text: Hymiöt ovat yleisiä esimerkiksi tekstiviesteissä.


title: Hymynaama

text: Hymynaama-merkin tapaisia kuvia on esiintynyt jo ennen merkin rekisteröimistä SmileyCompanyn taholta. Esimerkiksi hymynaamaa muistuttava kuva esiintyi "Lili"-elokuvan julisteessa 1953 ja kristillisen WMCA-radioaseman t-paidassa vuonna 1962.


title: Hymynaama

text: Hymynaama on joskus liitetty myös hippiaikojen huumekulttuurin merkiksi, ja tanssimusiikkisuuntaukseen 80-luvun lopulla. Hymynaama on myös suosittu rintamerkki.


title: Hymynaama

text: Hymynaama liitetään usein englanninkieliseen lauseeseen 'Have a nice day!' (suom. Mukavaa päivää sinulle!)


title: Hymynaama

text: Second Summer of Love (”Toinen rakkauden kesä”) (1988−1989), termillä viitataan acid house -musiikin nousuun ja laittomien huumeiden sävyttämien ravebileiden huippukauteen. Ajanjakson symboliksi nousi ”hymynaama”-symboli, jota oli käytetty eräiden juhlien mainoksissa.


title: Tusina (täsmennyssivu)

text: Tusina voi tarkoittaa seuraavia asioita:


title: Mike Ditka

text: Michael Keller "Mike" Ditka (s. 18. lokakuuta 1939 Carnegie, Pennsylvania) on yhdysvaltalainen entinen amerikkalaisen jalkapallon pelaaja ja valmentaja, pelipaikaltaan sisempi laitahyökkääjä.


title: Mike Ditka

text:
Ditka oli Lukionsa Aliquippa High Schoolin tähti kolmessa lajissa. koripallossa, baseballissa ja amerikkalaisessa jalkapallossa. Ditka ei halunnut
päätyä vanhempiensa tapaan tehdastyöläiseksi. Urheilu stipendin avulla hän pääsi collegeen ja suunnitteli hammaslääkärin uraa.


title: Mike Ditka

text: Ditka sai tarjouksia Notre Damen, Penn Staten ja Pittsburghin yliopistoilta. Ditka pelasi Pittsburghissa vuodesta 1958 vuoteen 1960. Hän edusti yliopistoa kolemassa lajissa. Ditkaa pidetään yhtenä kaikkien aikojen parhaista college-tason sisemmistä laitahyökkääjistä.


Valko-Venäjän valuutta- ja arvopaperipörssi (, ) on Valko-Venäjän valtion hallitsema valuutta- ja arvopaperikaupan pörssi Minskissä, Valko-Venäjällä. Osakeyhtiömuotoinen pörssi perustettiin maaliskuussa 1993 ja sen ensimmäinen kaupankäynti-istunto oli jo samassa kuussa. Osakeyhtiön henkilöstöön kuului vuonna 2012 keskimäärin vain 76 työntekijää.


Valko-Venäjän valuutta- ja arvopaperipörssin liikevaihto oli vuonna 2012 yhteensä 44,1 miljardia ja nettotulo yllättäen tätä suurempi eli 52,7 miljardia Valko-Venäjän ruplaa (eli 3,90 milj. EUR ja 4,65 milj. EUR). Arvopaperipörssi oli vuonna 2013 listattu kannattavuutensa johdosta niiden 80 erityisen tuottavana pidetyn valtiollisen osakeyhtiöiden joukkoon, joiden tuli tulouttaa osa voitostaan suoraan valtiolliseen kehitysrahastoon.


title: Timo Haapala

text: Timo Antero Haapala (s. 6. maaliskuuta 1964 Haapajärvi) on suomalainen toimittaja. Haapala valmistui toimittajaksi Tampereen yliopistosta ja työskenteli Kalevan eduskuntatoimittajana ja Ilta-Sanomien politiikan toimittajana ennen kuin vuonna 1997 siirtyi politiikan toimittajaksi MTV3-televisiokanavalle.


title: Timo Haapala

text: Haapala on juontanut MTV:n vaalitenttejä. Hän piti verkossa Setä Arkadia -blogiaan kuutisen vuotta, kunnes sanoi kyllästyneensä lukijoiden kommenttien tasoon. Hän on myös kirjoittanut kirjoja Pekka Ervastin ja Jarmo ”Kätsy” Koivusen kanssa.


title: Timo Haapala

text: Vuonna 2012 Haapala oli yksi kolmesta Vuoden journalisti -palkintoehdokkaasta. Vuonna 2014 Haapalan paljastus ulkoministeriön tietomurrosta valittiin samassa kilpailussa Vuoden jutuksi ja palkittiin kunniamaininnalla Koura-koulutusrahaston kilpailussa.


title: Timo Haapala

text: Haapala palasi helmikuussa 2017 Ilta-Sanomiin politiikan erikoistoimittajaksi. Sitä ennen hän toimi lokakuuhun 2016 asti MTV:n politiikan- ja taloustoimituksen päällikkönä.


title: Timo Haapala

text: Perussuomalaisten kansanedustaja Tom Packalén jätti huhtikuussa 2018 Haapalasta tutkintapyynnön, joka koski Ilta-Sanomissa julkaistua Haapalan kolumnia, jossa tämä kutsui Packalénia ”ns. Tehtaankadun mieheksi”. Packalénin mukaan Haapala viittasi tällä siihen, että hän olisi Venäjän hallinnon toimija ja siten maanpetturi ja rikollinen. Packalén pyytää poliisia selvittämään, onko Haapala syyllistynyt törkeään kunnianloukkaukseen.


title: Jonas Claesson

text: Jonas Claesson (s. 1. joulukuuta 1970 Sävsjö) on entinen ruotsalainen jääpalloilija, nykyinen jääpallovalmentaja.


title: Jonas Claesson

text:
Hän aloitti pelaajauransa kotipaikkakuntansa Sävsjön joukkueessa 13-vuotiaana. Syksyllä 1986 hän siirtyi Vetlanda BK:hon, jossa hän pelasi aina seuraavat 10 vuotta. Ensimmäisen pääsarjapelinsä Claesson pelasi tammikuussa 1987 16-vuotiaana. Syksyllä 1996 Claesson siirtyi tukholmalaisen Hammarby IF:n joukkueeseen, jossa hän pelasi kevääseen 2002. Kaikkiaan jääpallon pääsarjapelejä kertyi 773 ottelua, joissa hän teki 441 maalia. Claessonia onkin pidetty Ruotsin pääsarjan parhaimpiin kuuluvana maalintekijänä.
Uran päätti selkäongelmat. Hän siirtyi urheilu-uransa jälkeen kotiseudulleen Sävsjöhön ja työskenteli purjehdukseen liittyvässä perheyrityksessään.


title: Jonas Claesson

text:
Claesson pelasi 1990-luvulla urallaan 82 maaottelua ja teki niissä 144 maalia. Hän oli viisissä MM-kisoissa ja saavutti kolme MM:ää vuosina 1993, 1995 ja 1997.
MM-otteluissa hän on tehnyt kaikkiaan 47 maalia.


title: Jonas Claesson

text: Jääpallopelaajauransa jälkeen hän toimi asiantuntijakommentaattorina Ruotsin radiossa. Hän teki myös yhdessä Anders Lifin kanssa kirjan ""Claesson : om bandy, livet och att komma till skott""


title: Jonas Claesson

text: Valmentajan uransa Claesson aloitti vuonna 2008 Vetlanda BK:ssa, jota hän valmensi seuraavat kaksi kautta. Syksyllä 2010 hän siirtyi Venäjälle Kemerovon Kuzbassin valmentajaksi. Keväällä 2013 Claesson aloitti Ruotsin jääpallomaajoukkueen valmentajana.


title: Jonas Claesson

text: Maajoukkueessa


title: Jonas Claesson

text: Seurajoukkueissa


title: Jonas Claesson

text: Henkilökohtaisesti


title: Vinícius Araújo

text: Vinícius Vasconcelos Araújo (s. 22. helmikuuta 1993 João Monlevade, Brasilia) on brasilialainen jalkapalloilija. Hän edustaa belgialaista Standard Liègeä ja on pelipaikaltaan hyökkääjä.


title: Vinícius Araújo

text: 31. tammikuuta 2014 Vinícius siirtyi espanjalaisseura Valenciaan 3,5 miljoonan euron siirtokorvauksella.


title: Patrick Henry

text: Patrick Henry (29. toukokuuta 1736, Studley, Hanoverin piirikunta, Virginia – 6. kesäkuuta 1799 Red Hill, lähellä Brooknealia, Virginia) oli yksi Yhdysvaltain perustajaisistä, joka muistetaan varsinkin dramaattisista isänmaallisista puheistaan. Hän toimi Virginian ensimmäisenä kuvernöörinä vuosina 1776–1779 ja uudestaan vuosina 1784–1786.


title: Patrick Henry

text:
Patrick Henryn isä John Henry oli Skotlannista Virginiaan muuttanut oppinut mies, joka palveli useissa siirtokunnan luottamustehtävissä sekä Hanoverin piirikunnan tuomarina. Patrick Henry yritti aluksi huonolla menestyksellä elättää itsensä kaupanpitäjänä ja maanviljelijänä, mutta kouluttautui sen jälkeen lakimieheksi. Hän valmistui vuonna 1760 ja oli pian menestyksekäs asianajaja. Henry saavutti mainetta ensi kerran vuonna 1763 Parsonin juttuna tunnetun tapauksen yhteydessä. Virginian osavaltiossa oli säädetty laki, jonka mukaan anglikaanisen kirkon pappien palkat sai tarpeen vaatiessa maksaa tupakan sijasta rahassa, mutta Englannin kuningas oli julistanut lain pätemättömäksi. Henry osoitti oikeudenkäynnissä puhujanlahjansa vedotessaan luonnonoikeuksiin kuninkaan päätöstä vastaan.
Henry valittiin vuonna 1765 Virginian edustajainhuoneeseen ("House of Burgesses"), jossa hän herätti pian huomiota puheellaan vuoden 1765 leimaverolakia vastaan. Arvostellessaan kohtuuttomana pidettyä lakia hän tarinan mukaan sanoi: ”Caesarilla oli Brutuksensa, Kaarle I:llä oli Cromwellinsa ja Yrjö III... voi hyötyä näistä esimerkeistä”, minkä seurauksena häntä syytettiin maanpetoksellisuudesta. Seuraavan vuosikymmenen aikana Henry pysyi keskeisenä hahmona brittihallintoa vastustaneessa liikkeessä.


title: Patrick Henry

text: Henry toimi keskeisenä henkilönä vuonna 1773 perustetussa Virginian kirjeenvaihtokomiteassa ja osallistui Virginian edustajana ensimmäiseen ja toiseen mannermaakongressiin. Kuuluisimman puheensa hän piti toisessa Virginian konventissa Richmondissa 23. maaliskuuta 1775 vaatiessaan Virginian miliisijoukkojen aseistamista odotettavissa olevaa vapaustaistelua varten. Tässä puheessa hän lausui kuuluisat sanat ”Antakaa minulle vapaus tai antakaa minulle kuolema!” (). Henryn toivoma päätös hyväksyttiin ja hänet nimitettiin Virginian joukkojen komentajaksi. Turvallisuuskomitea kuitenkin rajoitti hänen toimintavapauksiaan, joten hän erosi protestiksi helmikuussa 1776.


title: Patrick Henry

text: Vuonna 1776 virginialaiset karkottivat kansannousulla siirtokunnan kuninkaallisen kuvernöörin lordi Dunmoren. Henry toimi tämän jälkeen Virginian konventin asettamassa komiteassa, joka luonnosteli siirtokunnalle sen ensimmäisen perustuslain. Hänet valittiin myös Virginian ensimmäiseksi kuvernööriksi kolme kertaa peräkkäin yhden vuoden mittaiselle kaudelle, mikä oli perustuslain sallima enimmäismäärä. Vapaussodassa Henry antoi kuvernöörinä tukensa George Washingtonille ja lähetti kenraali George Rogers Clarkin valloittamaan Illinoisin aluetta. Kuvernöörikautensa jälkeen Henry vetäytyi maatilalleen, mutta hänet kutsuttiin pian takaisin osavaltion johtoon. Hän toimi 1780–1784 ja 1787–1790 Virginian parlamentin johtavana edustajana ja 1784–1786 uudelleen kuvernöörinä. Hän kieltäytyi osallistumasta vuoden 1787 perustuslailliseen konventtiin ja oli sen jälkeen johtava Yhdysvaltain perustuslain ratifioimisen vastustaja Virginiassa, sillä hänen mielestään perustuslaki ei taannut osavaltioille tai yksilöille riittäviä oikeuksia. Paljolti hänen vaikutuksestaan perustuslakiin lisättiin luettelo kansalaisoikeuksista eli Bill of Rights, minkä jälkeen hänen suhteensa liittovaltioon muuttui hyväksyvämmäksi.


title: Patrick Henry

text: Henrylle tarjottiin vielä 1790-luvulla useita korkeita virkoja liittovaltion palveluksessa, mutta hän torjui ne huonon terveytensä ja perhesyiden vuoksi. Kuollessaan vuonna 1799 hänet oli juuri valittu uudelleen Virginian osavaltiokongressiin, mutta hän ei ehtinyt ottaa paikkaa vastaan. Tässä uransa viimeisessä vaiheessa hän vastusti Kentuckyn ja Virginian päätöksinä ("Kentucky and Virginia resolutions") tunnettuja päätöslauselmia, joiden mukaan osavaltioilla oli oikeus ratkaista liittovaltion lakien perustuslainmukaisuus.


title: Vasil Bykau

text: Vasil Bykau () eli Vasil Bykov (; 19. kesäkuuta 1924 Bytškin kylä, Ušatšyn piiri, Valko-Venäjän SNT – 22. kesäkuuta 2003 Barauljanyn kylä, Minskin piiri, Valko-Venäjä) oli valkovenäläinen, Neuvostoliitossa ja Valko-Venäjällä runsaasti palkittu kirjailija. Bykau luetaan 1960-...1980-lukujen merkittävimpiin valkovenäläisiin proosa- ja näytelmäkirjailijoihin. Hänen teoksensa käsittelivät erityisesti toisen maailmansodan aikaa.


title: Pyhän Marian kirkko (Abbeytown)

text: Pyhän Marian kirkko () on kyläkirkko Abbeytownissa Cumbriassa Englannissa. Se kuuluu Englannin kirkon Carlislen hiippakunnan Solwayn rovastikuntaan.


title: Pyhän Marian kirkko (Abbeytown)

text: Kirkko on rakennettu vuonna 1150 ja peruskorjaus tehtiin vuonna 1913. Rakennusmateriaalina käytettiin suuria lohkareita punaista hiekkakiveä, joka tuotiin Skotlannista.


title: Colton Haynes

text: Colton Lee Haynes (s. 13. heinäkuuta 1988 Andale, Kansas) on yhdysvaltalainen näyttelijä ja malli. Hänet tunnetaan parhaiten rooleistaan televisiosarjoissa "Teen Wolf" ja "Arrow".


title: Colton Haynes

text: Haynes syntyi Andalessa, Kansasissa, mutta on lapsuudessaan asunut eri etelävaltioissa, kuten Arkansasissa ja Texasissa. Haynesin vanhemmat ovat hippejä, ja hänellä on viisi sisarusta.


title: Colton Haynes

text: Haynes aloitti mallinuransa 15-vuotiaana New Yorkissa. Hän esiintyi muun muassa Abercrombie & Fitchin, J. C. Penneyn ja Ralph Laurenin mainoksissa, sekä useissa lehdissä, kuten "Teen Vogue" ja "Arena".


title: Colton Haynes

text: Haynesilla oli kreditoimaton rooli vuoden 2007 elokuvassa "Transformers". Hän esiintyi myös vierailevissa rooleissa tv-sarjoissa kuten "C.S.I. Miami" ja "Melrose Place". Vuonna 2011 Haynes sai Jackson Whittemoren roolin tv-sarjasta "Teen Wolf". Hän poistui sarjasta kahden kauden jälkeen vuonna 2012. Samana vuonna Haynes näytteli Roy Harperia, Vihreän Nuolen apuria, tv-sarjassa "Arrow". Hänen hahmostaan tehtiin yksi päähenkilöistä toisella kaudella, ja hän lähti sarjasta kolmannen kauden lopussa sopimuksensa päätyttyä.


title: Colton Haynes

text: Vuonna 2018 Haynes palasi vakituiseksi Royn rooliin "Arrow’n" seitsemännelle kaudelle.


title: Colton Haynes

text: Haynes on kärsinyt ahdistuneisuudesta lähes koko elämänsä ja on ollut sen takia hoidossakin. Hänen ahdistustilaansa ovat vaikuttaneet muun muassa julkiset spekuloinnit hänen seksuaalisesta suuntautumisestaan. Haynes paljasti lopulta haastattelussa toukokuussa 2016 olevansa homo.


title: Colton Haynes

text: Haynes avioitui julkkisfloristi Jeff Leathamin kanssa lokakuussa 2017.


title: Colton Haynes

text: Haynesin äiti Dana kuoli maksakirroosiin maaliskuussa 2018.


title: Peyton Randolph

text: Peyton Randolph (1721 Williamsburg, Virginia – 22. lokakuuta 1775 Philadelphia, Pennsylvania) oli Yhdysvaltain siirtokuntien kongressin ensimmäinen puhemies vuosina 1774–1775.


title: Peyton Randolph

text: Randolph kuului aateliin ja kävi College of William & Mary -koulua Williamsburgissa. Hän toimi vuodesta 1744 asianajajana ja sai neljä vuotta myöhemmin Virgianian kruununjuristin aseman. Samalla hänet valittiin myös Virginian lainsäädäntökokoukseen ("House of Burgesses"), jonka jäsenenä hän toimi lähes yhtäjaksoisesti kuolemaansa asti. Randolph piti itseään sekä Virginian siirtokuntalaisten että Englannin kruunun edustajana, ja hän vastusti vuoden 1765 leimaverolakia vastaan suunnattuja jyrkkiä vastatoimia. Siirtokuntien ja emämaan suhteiden kriisiytyessä hänen mielipiteensä kuitenkin kääntyivät radikaaleimmiksi. Hän toimi vuonna 1773 Virginian kirjeenvaihtokomitean puheenjohtajana. Vuonna 1774 Randolph valittiin ensimmäiseen mannermaakongressiin Virginian seitsenhenkisen edustajaryhmän johtajaksi, ja kongressin kokoonnuttua hänet valittiin myös sen puhemieheksi. Hän kuitenkin kuoli sydänkohtaukseen seuraavana vuonna, jolloin hänen seuraajakseen valittiin John Hancock.


title: Naughty Boy

text: Shakid Khan (; s. 1. tammikuuta 1985), taiteilijanimeltään Naughty Boy, on brittiläinen DJ, lauluntekijä, tuottaja ja muusikko. Hän on työskennellyt useiden tunnettujen artistien, kuten Leona Lewisin, Emeli Sandén, Cheryl Colen ja Jennifer Hudsonin kanssa.


title: Dassault/Dornier Alpha Jet

text: Dassault/Dornier Alpha Jet on monitoiminen kaksipaikkainen harjoitussuihkuhävittäjä. Sen ensilento tapahtui 26. lokakuuta 1973. Sitä on käytetty ensi sijassa lentokoulutukseen, ennen varsinaisiin suihkuhävittäjiin siirtymistä. Toissijaisesti tätä konetta on voitu käyttää esimerkiksi maajoukkoja vastaan rynnäkkölentotoiminnassa ja kevyenä hävittäjäpommittajana. Lentokone on suunniteltu ja toteutettu ranskalais-saksalaisena yhteistyönä. Konetyyppiä tarjottiin myös aikanaan Suomen ilmavoimille Aérospatiale Magister CM.170:n seuraajaksi, mutta sen sijaan BAe Hawk tuli valituksi. Patrouille de France -taitolentoryhmä on käyttänyt tämän tyypin harjoitussuihkukoneita lentonäytöksissään.


title: Dassault/Dornier Alpha Jet

text: Koneen ohjaamorakenne on peräkkäin istuttava ja se on hyvin pitkälle samankaltainen BAe Hawkin kanssa. Taistelutoiminnassa voi toinen lentäjä toimia navigoijana, tähystäjänä ja mahdollisesti myös aseupseerina.


title: Dassault/Dornier Alpha Jet

text: Konetyyppi esiteltiin 4. marraskuuta 1977. Sitä käyttivät Ranskan ja Saksan ilmavoimien ohella Kamerunin, Portugalin ja Thaimaan ilmavoimat. Siiviltään ylätasoinen ja nuolisiipinen kone ylsi 1 000 km/t enimmäisnopeuteen ja 14 630 m lakikorkeuteen. Koneen kaksi SNECMA Turbomeca Larzac -suihkumoottoria ovat ranskalaista alkuperää.


title: Dassault/Dornier Alpha Jet

text: Kone suunniteltiin SEPECAT Jaguarille tarkoitettuun tehtävään rynnäkkö- ja suihkuharjoituskoneeksi, kun tämä konetyyppi osoittautui lentäjäkoulutukseen liian kehittyneeksi ja vaativaksi. Alpha Jetin vuonna 1991 päättynyt tuotanto käsitti 480 konetta.


title: Dassault/Dornier Alpha Jet

text: Alpha Jet -harjoitushävittäjään voidaan asentaa säiliö, jossa on vaihtoehtoisesti 27 mm Mauser IWKA - tai 30 mm DEFA -konetykki: näistä Mauser on Saksassa valmistettujen koneiden aseistusta ja DEFA -tyyppi Ranskassa valmistettujen. DEFA:n valmistajana toimii GIAT -aseyhtymä. Näiden lisäksi on mahdollisuus enintään 2 500 kg:n aseistukseen ripustimissa. Niihin saattaa kuulua sekä ohjuksia, raketteja että pommeja.


title: Diamond Eyes (Deftonesin albumi)

text: Diamond Eyes on alternative metal -yhtye Deftonesin kuudes studioalbumi, joka julkaistiin maailmanlaajuisesti 4. toukokuuta 2010. Albumi on yhtyeen ensimmäinen ilman alkuperäistä basistia Chi Chengiä, joka vakavan auto-onnettomuuden seurauksena vaipui koomaan vuonna 2008. Chengin tilalle otettiin yhtyeen vanha tuttu Sergio Vega, Quicksandin entinen basisti. Albumilta julkaistiin neljä singleä, joista jokaiselle tehtiin musiikkivideo.


title: Diamond Eyes (Deftonesin albumi)

text: "Diamond Eyes" menestyi hyvin kaupallisesti, debytoiden Billboard 200 -listalla sijalla 6. Albumi sai myös kriitikoilta positiivisia arvioita ja muun muassa Kerrang! -lehti nimesi sen vuoden albumiksi. Se nousi Suomen virallisen listan sijalle 32.


title: Diamond Eyes (Deftonesin albumi)

text: Yhtye alkoi työstää Saturday Night Wristin seuraajaa alkuvuonna 2007. Tyytymättömänä "Saturday Night Wristin" pitkään luomisprosessiin, yhtye tahtoi julkaista seuraavan albumin nopeammin aikaisempien albumien tyyliin. Yhtye nauhoitti ja viimeisteli Terry Daten tuottaman albumin, jolle annettiin alustavasti nimeksi Eros. Kyseinen albumi oli suunniteltu julkaistavaksi alkuvuodesta 2009.


title: Diamond Eyes (Deftonesin albumi)

text: 4. marraskuuta 2008 yhtyeen basisti Chi Cheng oli mukana vakavassa auto-onnettomuudessa, joka jätti Chengin koomaan. Onnettomuuden jälkeen yhtye päätti jättää "Erosin" jäihin. Alkuvuodesta 2009 yhtye soitti satunnaisilla keikoilla ja festivaaleilla, epävarmoina Chengin ja yhtyeen tulevaisuudesta. Chengin tuuraajana toimi Sergio Vega, joka oli aikaisemminkin tuurannut Chengiä kiertueella vuonna 1999. Lopulta, kesällä 2009 yhtye päätti hyllyttää "Erosin" ja alkaa työstämään uutta albumia Vegan kanssa.


title: Diamond Eyes (Deftonesin albumi)

text: Uusi albumi, "Diamond Eyes" nauhoitettiin kahdessa kuukaudessa, Nick Raskulineczin toimiessa tuottajana. Yhtye päätti välttää Pro Toolsin käyttöä albumilla, mieluummin harjoitellen kappaleita "miljoonia kertoja kunnes ne olivat täydellisiä", tavoitellen raaempaa ja miellyttävämpää soundia.


title: Diamond Eyes (Deftonesin albumi)

text: Chi Chengin onnettomuuden jälkeen yhtye tahtoi tehdä tunnelmaltaan optimistisen ja positiivisen albumin, eroten vahvasti yhtyeen aikaisempien albumien tunnelmasta. Yhtyeen laulaja Chino Moreno kuvaili albumin tunnelmaa "positiiviseksi elämäniloksi", albumin omaten "fantasiamaisen" tunnelman, muistuttaen yhtyeen aikaisempaa albumia White Ponya. Muitakin yhtäläisyyksiä "White Ponyyn" löytyy, kuten kappale "Rocket Skates", jonka lyriikat muistuttavat albumin kappaleesta "Knife Prty". Moreno kommentoi myös sanoituksia, kertoen lyriikoiden olevan kuvailevia, haluten luoda mieluummin "visuaalisia kuvia, kuin kertoa henkilökohtaisia tarinoita."


title: Joseph Galloway

text: Joseph Galloway (n. 1731 West River, Maryland – 29. elokuuta 1803 Watford, Hertfordshire, Iso-Britannia) oli tunnetuimpia ja merkittävimpiä Amerikan vallankumouksen aikaisia lojalisteja.


title: Joseph Galloway

text: Galloway toimi vuodesta 1747 asianajajana Philadelphiassa ja hän anoi lupaa viedä oikeustapauksia Pennsylvanian korkeimpaan oikeuteen jo alle 20-vuotiaana. Hänet valittiin Pennsylvanian siirtokunnan edustajakokoukseen vuonna 1756 ja hän toimi sen puhemiehenä 1766–1775. Galloway osallistui vuonna 1774 ensimmäiseen mannermaakongressiin ja esitti siellä hyväksyttäväksi suunnitelman kolmentoista siirtokunnan ja Britannian välisen kiistan rauhanomaiseksi ratkaisemiseksi. Gallowayn unionisuunnitelmassa siirtokuntia olisi johtanut kuninkaan nimittämä kenraalipresidentti ("president general") ja niillä olisi ollut oma parlamentti. Mannermaakongressi keskusteli esityksestä päivän ajan ja hylkäsi sen äänestyksessä yhden äänen enemmistöllä. Jälkeenpäin esitys pyyhittiin pois kongressin pöytäkirjoista.


title: Joseph Galloway

text: Galloway ei kannattanut vallankumousta, ja sen puhjettua hän lähti Philadelphiasta ja liittyi kenraali William Howen komentamaan brittiarmeijaan. Brittien miehittäessä Philadelphiaa sodan aikana hän toimi siellä siviilivirkamiehenä. Yhdysvaltain itsenäisyysjulistuksen jälkeen Galloway laati useita suunnitelmia siirtokuntien ja Britannian välisestä unionista – niille olisi ollut käyttöä, jos kapinoivat siirtokunnat olisivat hävinneet itsenäisyyssodan. Kun siirtokuntien armeija valtasi Philadelphian takaisin vuonna 1778, Galloway pakeni Englantiin, ja jäi sinne loppuiäkseen.


title: Tummaviidakkohaukka

text: Tummaviidakkohaukka ("Leucopternis plumbeus") on haukkojen heimon viidakkohaukkojen sukuun kuuluva lintu. Sitä tavataan Kolumbiassa; Ecuadorissa ja Panamassa. Myös Perussa sitä tavataan, mutta alkuperä on tuntematon.


title: Tummaviidakkohaukka

text: Lajin populaatio on pieni, mutta sen supistumisesta ei ole viitteitä. Niinpä se on edelleen luokiteltu silmälläpidettäväksi mutta voidaan muuttaa vaarantuneeksi, mikäli populaatio pienenee elinalueiden häviämisen johdosta.


title: Tummaviidakkohaukka

text: Sen elinpiiriä ovat subtrooppiset ja trooppiset kosteat metsät. Lähinnä se elää suljetuissa puunlatvuksissa alavilta mailta aina 800 metrin korkeuteen, mutta sitä on havaittu myös huonokuntoisissa metsissä. Sen elinalueilla on tehty metsänhakkuita lähinnä maan muuttamiseksi viljelyskäyttöön.


title: Gyllenhammar

text: Gyllenhammar voi viitata seuraaviin:


title: Pehr G. Gyllenhammar

text: Pehr Gustaf Gyllenhammar (s. 28. huhtikuuta 1935 Göteborg) on yksi Ruotsin kuuluisimmista yritysjohtajista. Hän toimi AB Volvon toimitusjohtajana 1971–1983, Volvo-konsernin johtajana 1971–1990 ja hallituksen puheenjohtajana 1983–1993.


title: Pehr G. Gyllenhammar

text: Gyllenhammar opiskeli oikeustiedettä ja aloitti uransa vakuutusalalla ennen kuin seurasi isäänsä Skandian toimitusjohtajana vuonna 1970.


title: Pehr G. Gyllenhammar

text: Gyllenhammar on European Round Table of Industrialists -eturyhmän (lyh. ERT, suom. Euroopan teollisuusjohdon pyöreä pöytä) pääperustajia ja toimi sen puheenjohtajana 1983–1988.


title: Pehr G. Gyllenhammar

text: Vuodesta 2003 Gyllenhammar oli Rothschild Europen (N M Rothschild & Sons Limited) varapuheenjohtaja.


title: Pehr G. Gyllenhammar

text: Gyllenhammarista tehtiin Ordre National du Mériten komentaja Ranskassa 1980 ja Legion of Honourin komentaja Ranskassa 1987. Gyllenhammarista tuli kunniamestari Honorary Master of the Bench of the Inner Temple Lontoossa 2001.


title: Pehr G. Gyllenhammar

text: Gyllenhammer on naimisissa kolmatta kertaa, nyt kanadalaissyntyisen Lee Walton Crollin kanssa ja heille syntyi tytär, pariskunnan ensimmäinen yhteinen lapsi, tammikuussa 2016. Aikaisemmat vaimot olivat Christina Engellau, vuodesta 1959 vaimon kuolemaan 2008 saakka ja urheilutoimittaja Christel Behrman (2010-2012). Yhteensä Gyllenhammerilla on viisi lasta.


title: Sesessionistit

text: Sesessionistit olivat taiteilijaryhmä, joka irrottautui vallalla olevasta taidetyylistä Euroopassa 1900-luvun vaihteessa. Suuntauksen pääpaikkoja olivat Wien ja Berliini.


title: Sesessionistit

text: Ryhmää nimitettiin sesessionisteiksi tai sesessio (secession, sezession) -liikkeeksi. Nimi tulee latinan 'secede'-sanasta, joka tarkoittaa 'irtautua, erota jostain' (sanoista "se"- 'erillään' ja "cedere" 'mennä').


title: Sesessionistit

text: Parhaiten tunnettu sesessionistiliike oli Wienin sesessio, joka alkoi 1897 ja johon kuului Gustav Klimt, joka suosi Art Nouveau-tyyliä. Klimt ja muut erosivat Wienin taiteilijatalosta, jolloin Klimtistä tehtin liikkeen ensimmäinen puheenjohtaja ja Rudolf von Altista kunniapuheenjohtaja. Liikkeen lehti sai nimekseen "Ver Sacrum" (Pyhä kevät). Myös Oskar Kokoschka kuului liikkeeseen.


title: Sesessionistit

text: Sesessionismin piirteisiin kuului koristeellisuutta, vertauskuvallisuutta ja tunteellisuutta.


title: Sesessionistit

text: Sesennionismi oli yksi ensimmäisistä moderniin taiteeseen johtaneista taideliikkeistä.


title: Hankavesi-Lonkari

text: Hankavesi on Pohjois-Savossa sijaitseva järvi, joka kuuluu Rautalammin reittiin ja on Rautalammin kunnan keskustan tuntumassa. Järviwikissä ja Kalapaikka.netissä Hankavesi ja kylän pohjoispuolella oleva Lonkari luetaan samaksi järveksi. Samanniminen järvi on myös Hankasalmen kirkonkylän tuntumassa.


title: Hankavesi-Lonkari

text: Hankavesi on lukuisten saarten ja kapeikkojen pirstoma vesialue ja suosittu mökkeily- ja veneilyjärvi. Järven kautta reitin vedet laskevat Konnekosken kautta Konneveteen. Hankaveden suurimpia saaria ovat Vilosensaari, Sakkosaari, Lehtosaari, Porinsaari ja Vanhanpellon Etusaari.


title: Hankavesi-Lonkari

text: Rautalammin ympärisoutu on noin 70 kilometrin pituinen ympyräreitti, joka soveltuu erinomaisesti melontaan. Reitin varrella on rantautumispaikkoja sekä useita matkailuyrityksiä yöpymisten ja ruokailujen järjestämiseen. Reitti kulkee Rautalammin keskustasta Konnekoskelle ja Konnevedelle, Kiesimän ja Kerkonkosken itsepalvelukanavien kautta Niinivedelle, josta Miekkaveden ja Koskeloveden läpi takaisin Rautalammille. Hankaveden eteläosan rannassa on melojille laavu ja retkisatama. Sen läheisyydessä on Toussunlinnan kalliomaalaus.


title: Pilvet (veistos)

text: Pilvet on kuvataiteilija Mika Natrin (s. 1969) kolmiosainen teräsveistos Turussa Aurajoen rannalla, Ursininkadun ja Läntisen Rantakadun risteyksessä.


title: Pilvet (veistos)

text: Joulukuussa 2006 paljastettu teos sijaitsee hotelli Marina Palacen edustalla, ja se on hotellin kiinteistöyhtiön panostus Turku 2011 -kulttuuripääkaupunkivuoteen ja Aurajokivarren elävöittämiseen. Samalla veistos oli yllätyslahja 60 vuotta täyttäneelle hotellikiinteistön omistajalle Heikki Salmelalle.


title: Pilvet (veistos)

text: Mika Natrin mukaan tilaaja halusi paikalle elämyksellisen teoksen, jossa olisi mukana vesi ja valo. Enimmillään 4,5 metriä korkea teos on valmistettu haponkestävästä teräksestä ja on pimeän aikaan valaistu. Teokseen on sijoitettu liiketunnistin, joka käynnistää vesisumuttimen, kun teoksen kaarien läpi kävelee. Tämä ominaisuus on käytössä vain kesäisin.


title: Innan diskografia

text: Tämä artikkeli kertoo romanialaisartisti Innan diskografiasta.


title: Innan diskografia

text: Kaikki albumit julkaistu cd:nä ja digitaalisena latauksena.


title: Innan diskografia

text: Hot


title: Innan diskografia

text: I Am the Club Rocker


title: Innan diskografia

text: Party Never Ends


title: Innan diskografia

text: Inna


title: Innan diskografia

text: Muut singlejulkaisut


title: Lasipalatsin salava

text: Lasipalatsin salava oli isoriippasalava eli kujasalava ("Salix x rubens"), joka alun perin istutettiin vuonna 1830 Helsingin Kamppiin tuolloin rakenteilla olleen Turun kasarmin pohjoispuolelle, nykyiselle Salomonkadulle. Salava rauhoitettiin vuonna 1924 luonnonmuistomerkkinä. Sitä on usein sanottu Helsingin tunnetuimmaksi puuksi. Alkuperäinen salava kaatui myrskyssä vuoden 2003 lopulla, mutta sitä ennen siitä oli otettu pistokkaita, ja vuonna 2011 yksi niistä istutettiin kaatuneen salavan entiselle paikalle.


title: Lasipalatsin salava

text: Nykyisen Salomonkadun itäosan paikkeilla sijaitsi 1800-luvulla puukujanne, joka johti Turun kasarmin ja Arkadia-teatterin välitse silloisen Läntisen Henrikinkadun (nykyisen Mannerheimintien eteläosa) päästä nykyisen Narinkkatorin ja Hotelli Presidentin paikkeilla sijainneelle sotaväen harjoituskentälle.


title: Lasipalatsin salava

text: Puurivistön muut puut kaatuivat todennäköisesti Helsingissä 28. elokuuta 1890 riehuneessa hirmumyrskyssä, mutta yksi niistä jäi pystyyn ja julistettiin vuonna 1924 luonnonmuistomerkiksi. Kun Suomen sisällissodassa suurelta osin tuhoutuneen Turun kasarmin paikalle 1930-luvulla rakennettiin Lasipalatsi, alettiin sen vieressä kasvanutta vanhaa salavaa nimittää ”Lasipalatsin salavaksi”.


title: Lasipalatsin salava

text: Salava rauhoitettiin Rolf Palmgrenin aloitteesta vuonna 1924, ja se oli kaupungin ensimmäinen viran puolesta rauhoitettu luonnonmuistomerkki. Tällöin se oli jo jäänyt keskelle Salomonkadun ajorataa, mutta sen ei katsottu häiritsevän liikennettä tai olevan muutoinkaan haitaksi, koska katu oli huomattavan leveä ja johti rauhalliseen kaupunginosaan. Perusteluina rauhoituspäätökselle esitettiin myös, että vaikka puu ei ollutkaan vuosisatoja vanha, se oli kaunis, elinvoimainen ja hyvän muotoinen.


title: Lasipalatsin salava

text: Vuonna 1980 salavan välittömään läheisyyteen pystytettiin Harry Kivijärven suunnittelema J. K. Paasikiven muistomerkki "Itä ja länsi". Samalla Arkadian aukion nimi muutettiin Paasikiven aukioksi, ja samoihin aikoihin aukion länsireunaan, Hankkijan talon edustalle, istutettiin joukko lehmuksia suoraan riviin Lasipalatsin salavan kanssa.


title: Lasipalatsin salava

text: Lähelle perustetun linja-autoaseman vuoksi Salomonkadusta tuli 1900-luvun loppupuolella tärkeä joukkoliikenneväylä. Varsinkin linja-autonkuljettajat, mutta ajoittain myös kaupungin rakennusvirasto vaativatkin 1980-luvulla rauhoituspäätöksen purkamista ja puun kaatamista.. Tätä perusteltiin toisaalta sillä että sen katsottiin sijaintinsa vuoksi haittaavan linja-autoliikennettä ja linja-autojen oli sitä hankalasti väistettävä, mutta toisaalta myös sillä, että puu oli jo huonossa kunnossa ja saattoi vaarantaa sen läheisyyteen myöhemmin istutettujen lehmustenkin terveyden. Lisäksi sen arveltiin joka tapauksessa lahoavan muutamassa vuodessa. Muun muassa Helsingin kaupunginmuseon johtaja Marja-Liisa Lampinen asettui kuitenkin vastustamaan aietta, ja puu jäi paikoilleen.


title: Lasipalatsin salava

text: Puun kaatui myrskyssä 29. joulukuuta 2003. Tapaus sai lehdistössä ja kaupunkilaisten keskuudessa osakseen varsin runsasta huomiota. Seuranneena uudenvuodenyönä ilotulitusraketti sytytti siitä jääneen kannonkin sisäosiltaan tuleen, ja se paloi osittain hiillokselle.. Kanto siirrettiin myöhemmin Vuosaaren täyttömäelle


title: Lasipalatsin salava

text: Lasipalatsin salava oli kujasalava ("Salix x rubens"), joka on valkosalavan ("Salix alba") ja salavan eli piilipuun ("Salix fragilis") risteytymä. Tästä risteymästä on Pohjoismaissa viljelty useita kantoja, joista Lasipalatsin salava kuului Venäjältä 1800-luvulla tuotuun kantaan. Vuonna 2004 vahvistetussa Viljelyskasvien nimistössä tämä kanta sai nimen "Salix x rubens" 'Lasipalatsi'.


title: Lasipalatsin salava

text: Ennen kuin puu kaatui, siitä oli otettu useita pistokkaita, joita kasvatettiin Hongiston taimistossa Kosken kunnassa Varsinais-Suomessa.. Yhdestä tällaisesta pistokkaasta istutettiin 13. huhtikuuta 2011 uusi salava alkuperäisen salavan paikalle. Puu on ympäröity järeällä suoja-aidalla.


title: Lasipalatsin salava

text: Kun Kampin keskus rakennettiin, alueen liikennejärjestelyt muuttuivat ja Salomonkatu voitiin muuttaa kävelykaduksi. Kadun Mannerheimintien-puoleisessa päässä on kuitenkin taksiasema, jonne saapuessaan taksit joutuvat kiertämään salavan ympäri.


title: Geitan alue

text: Geitan alue on yksi Tansanian 30 hallinnollisesta alueesta (mkoa eli region). Se sijaitsee maan luoteisosassa, lähellä Victorianjärveä.


title: Geitan alue

text: Alueen pinta-ala on 20 054 neliökilometriä. Vuonna 2012 siellä oli 1 739 530 asukasta. Alueen pääkaupunki on Geita. Geitan alue perustettiin vuonna 2012 Shinyangan alueen, Mwanzan alueen ja Kageran alueen osista. Alue jakaantuu viiteen piirikuntaan.


title: Katavin alue

text: Katavin alue on yksi Tansanian 30 hallinnollisesta alueesta (mkoa eli region). Se sijaitsee maan länsiosassa, lähellä Tanganjikajärveä.


title: Katavin alue

text: Alueen pinta-ala on 45 843 neliökilometriä. Vuonna 2012 siellä oli 564 604 asukasta. Alueen pääkaupunki on Mpanda. Katavin alue perustettiin vuonna 2012. Alue jakaantuu kahteen piirikuntaan.


title: Mtwaran alue

text: Mtwaran alue on yksi Tansanian 30 hallinnollisesta alueesta (mkoa eli region). Se sijaitsee maan kaakkoisosassa, Intian valtameren rannalla. Alue rajautuu etelässä Ruvumajokeen, joka toimii myös Tansanian ja Mosambikin välisenä rajana.


title: Mtwaran alue

text: Alueen pinta-ala on 16 710 neliökilometriä. Vuonna 2012 siellä oli 1 270 854 asukasta. Alueen pääkaupunki on Mtwara. Alue jakaantuu viiteen piirikuntaan.


title: League of Angels

text: League of Angels on GTArcaden kehittämä ja julkaisema verkkoroolipeli. Se tuli pelattavaksi beta-versiona 11. joulukuuta 2013 ja virallinen julkaisu tapahtui 10. tammikuuta 2014. Pelin virallinen traileri tuli julki videopalvelu YouTubessa 28. marraskuuta 2013. Pelissä pelaajan tehtävänä on valita yksi kolmesta ainutlaatuisesta luokasta, sekä aloittaa seikkailu, jonka aikana päätehtävänä on herättää enkelit eloon ja tuoda rauha takaisin hajonneeseen maailmaan. Seikkailun aikana pelaaja suorittaa tehtäviä, kilpailee massiivisissa PvP-taisteluissa, sekä availee haastavia tehtäviä ja minipelejä.


title: League of Angels

text: Peli on saanut tähän mennessä vaihtelevia vastaanottoja ristiriitaisista positiivisiin. Esimerkiksi MMO Attack antoi sille arvosanaksi 8.2, kun taas DotMMO antoi sille arvosanaksi 6/10. F2P Games antoi pelille arvosanaksi 4.5/10, sanoen että "Koko kokemus tuntui interaktiiviselta romaanilta, jossa suoritimme tarinan vain klikkailemalla, jonka myötä lukemisen eikä oikeastaan pelaamisen osalta peli ei tuntunut lainkaan MMO-peliltä". MMOGuide.org -sivusto arvioi pelin arvosanalla 7.7.


title: Tuulisen kylän poika

text: Tuulisen kylän poika on Jimmy Träskelinin vuonna 2011 ilmestynyt esikoissoololevy.


title: Tuulisen kylän poika

text: Levy on Kansanmusiikki-instituutin julkaisu, ja se sisältää pääasiassa Träskelinin uutta suomenkielistä tuotantoa soolona sekä pienillä kokoonpanoilla esitettynä. Musiikki yhdistelee folkia, bluesia, oldtimea ja suomalaista pelimannimusiikkia. Kappaleet ovat meriaiheisia.


title: Tuulisen kylän poika

text: Raidat 1-8 on äänitetty Kruununvoudintalolla, Kokkolassa toukokuussa 2011. Äänitykset on tehty pääasiassa livenä M/S-stereoparitekniikkaa käyttäen. Raita 9 on äänitetty Eeron kotona Espoon Kilossa sekä Jimmyn kotona Kokkolassa touko-kesäkuun vaihteessa 2011.


title: Reisaavaisen laulu

text: Reisaavaisen laulu on Jimmy Träskelinin ja Sampo Korvan vuonna 2013 ilmestynyt albumi.


title: Reisaavaisen laulu

text: Levyllä Jimmy Träskelin ja Sampo Korva eläytyvät amerikansuomalaisen siirtolaismusiikin maailmaan yhdessä rapakon takaa löytyneiden tuttavuuksiensa Robert Jorosen ja Jason Kulomaen kanssa.


title: Reisaavaisen laulu

text: Reisaavaisen laulu -levyn äänimaisema muodostuu huuliharppujen, ukulelen, kitaran, viskiruukun sekä lauluäänten kokonaisuudesta. Keikoilla kokoonpanossa on mukana kontrabassolla Antti Janka-Murros.


title: Reisaavaisen laulu

text: Kaikki kappaleet sovittaneet Jimmy Träskelin ja Sampo Korva.


title: Ruotsinsuomalaisten arkisto

text: Ruotsinsuomalaisten arkisto ("Sverigefinländarnas Arkiv") on Ruotsissa toimiva arkisto, joka kokoaa ruotsinsuomalaisten elämää ja toimintaa koskevaa aineistoa. Se myös tukee ja edistää ruotsinsuomalaista kulttuuria ja tutkimusta. Arkisto on perustettu 1977.


title: Ruotsinsuomalaisten arkisto

text: Arkiston jäsenenä voivat olla ruotsinsuomalaiset, suomalaiset ja ruotsalaiset yhdistykset ja yritykset. Yksityishenkilöt voivat olla jäseniä Gottlund-verkoston kautta. Arkisto tallentaa aineistoa Eskilstunan kaupunginarkistoon.


title: Ruotsinsuomalaisten arkisto

text: Arkiston vanhin asiakirja on Tukholman Suomalaisen Seuran perustamisasiakirja vuodelta 1894. Arkisto ottaa vastaan aineistoa yksityisiltä ja järjestöiltä.


title: Nokia 206

text: Nokia 206 on Nokian marraskuussa 2012 julkaistu matkapuhelin. Siinä on 2,4 tuuman värinäyttö, Nokia Xpress-selain ja 1,3 megapikselin kamera. Puhelin esiteltiin yhtä aikaa Nokia 205:n kanssa. Puhelin on julkaistu mustan, sinisen, pinkin, valkoisen ja keltaisen värisenä.


title: Falu Bandysällskap

text: Falu Bandysällskap eli Falu BS on falunilainen jääpalloseura. Jääpallon edustusjoukkue pelaa Ruotsin kolmanneksi korkeimmalla sarjatasolla Division 1:ssä. Kaikkiaan Falun BS BK on pelannut Ruotsin jääpallon pääsarjassa 47 kautta.


title: Falu Bandysällskap

text: Falu BS ajatui kauden 2013 päättyessä maaliskuussa 2013 konkurssiin. Seura oli syntynyt Falu Bollsällskapin jääpallojaostoksi Falu BS Bandyklubb (Falu BS BK) vuonna 1935 seudun usean seuran (Falu BK, Holmens IF, Falu SK ja IFK Falun) yhdistyessä Falunin jääpalloilun ykkösseuraksi. Jalkapallojaosto Falu BS FK toimi omana seuran jaostona aina vuoteen 2005, jonka jälkeen luotiin jalkapallon erikoisseura Falu FK. Falu BS tarkoittaa siis nyt syksystä 2013 alkaen yksinomaan jääpalloseuraa.


title: Falu Bandysällskap

text: Falu BS pelasi ensimmäisen kerran Ruotsin jääpallon pääsarjassa eli silloisessa lohkomuotoisessa Division 1:ssä kaudella 1940.


title: Falu Bandysällskap

text: Varsinainen menestyskausi alkoi 1970-luvulla. Seura saavutti silloisen jääpallon Allsvenskanin eli pääsarjan mestaruuden vuosina 1971 ja 1974. Tämän ajan Falunin jääpalloilun ykkösmies oli Bernt "Bempa" Ericsson. Seuraava menestyskausi oli 1990-luvulla, kun seura oli keväällä 1999 loppuottelussa ja sen jälkeen vielä välierävaiheessa keväällä 2000, 2001 ja 2002. Keskeinen 1990-luvun lopun ja 2000-alun falunilaispelaaja oli venäläinen Sergei Obuhov, johon henkilöityi Falun BS BK:n menestys.


title: Falu Bandysällskap

text: Falun BS BK pelasi vielä uudessa jääpallon Elitserienissä kaudella 2008, mutto putosi sarjasta. Seura pelasi 2011, jonka jälkeen oli matka Allsvenskaniin. Kauden 2013 jälkeen oli tuloksena konkurssi, jonka jälkeen uusi jääpalloseura Falu BS aloitti Division 1:stä eli kolmannelta sarjatasolta.


Dominikaanisen tasavallan koripallomaajoukkue edustaa Dominikaanista tasavaltaa koripallon maajoukkuekilpailuissa.


title: Dominikaanisen tasavallan koripallomaajoukkue

text: Dominikaaninen tasavalta osallistui ensimmäistä kertaa FIBA:n arvokilpailuihin vuonna 1978, jolloin se oli mukana MM-kilpailuissa. Tällöin maa sijoittui turnauksen kahdenneksitoista. Vuonna 1984 joukkue osallistui ensimmäistä kertaa Amerikan-mestaruuskilpailuihin, mutta maa sijoittui turnauksen viimeiseksi voittosuhteella 1–7.


text: 2000-luvulla maa menestyi edellisiä vuosia paremmin. Dominikaaninen tasavalta eteni vuoden 2003 Pan-Amerikan kisoissa loppuotteluun, jossa se hävisi Brasilialle. Maa osallistui vuoden 2009 Amerikan-mestaruuskilpailuihin joukkueella, jossa pelasivat muun muassa NBA-pelaajat Al Horford, Charlie Villanueva sekä Francisco García. Joukkue sijoittui kuitenkin turnauksen viidenneksi.


text: Vuoden 2011 Amerikan-mestaruuskilpailuissa maa voitti pronssia. Joukkueen pelaajista Al Horford sijoittui turnauksen koritilaston kolmanneksi. Vuoden 2013 Amerikan-mestaruuskilpailuissa maa ei voittanut mitalia, mutta varmisti paikkansa vuoden 2014 MM-kilpailuihin.


title: Spartakistikapina

text: Spartakistikapina eli Tammikuun kapina on Berliinissä 5. tammikuuta ja 12. tammikuuta välisenä aikana vuonna 1919 tapahtuneelle kapinaliikkeelle yleisesti annettu nimitys. Kapinaan liittyi yleislakko ja erilaista kapinaliikkeitä. Yksi kapinaliikkeen keskeisimmistä kukistajista oli sosiaalidemokraattinen puolustusministeri Gustav Noske ja hänen apunaan kaupungin kodinturvajoukot. Kapina on yksi keskeisimmistä Saksan vallankumousliikehdinnän tapahtumista vuosina 1918–1919.


title: Spartakistikapina

text: Tapahtumista käytetään yleisesti nimitystä "spartakistikapina", vaikka Spartakistiliitto ei aloittanut eikä johtanut kapinaa, vaan osallistui siihen vasta kun tapahtumat olivat jo alkaneet.


title: Spartakistikapina

text: Yhteenoton taustalla olivat Saksan vasemmiston eriävät näkemykset siitä, mihin suuntaan työväenliikkeen olisi pitänyt edetä vuoden 1918 marraskuun vallankumouksen jälkeen. Saksan sosiaalidemokraattinen puolue (SPD) oli muodostanut uuden hallituksen ja pyrki perustamaan parlamentaariseen demokratiaan nojaavan tasavallan, Saksan itsenäinen sosiaalidemokraattinen puolue (USPD) vaati suoraa sosialistista vallankumousta ja radikaaleimmat spartakistit halusivat luoda Venäjän esikuvaa vastanneen neuvostovallan. Kun Friedrich Ebertin johtama sosiaalidemokraattinen hallitus ilmoitti, että Saksan tulevasta valtiomuodosta päättäisi perustuslakia säätävä kansalliskokous eivätkä työläiden ja sotilaiden neuvostot, spartakistit kääntyivät avoimesti hallitusta vastaan ja vaativat työläisiä ja sotilaita puolustamaan neuvostoja. Spartakistien johtajat perustivat tammikuun alussa Saksan kommunistisen puolueen (KPD).


title: Spartakistikapina

text: Kapina alkoi 4. tammikuuta, kun Preussin sosiaalidemokraattinen sisäministeri Paul Hirsh erotti Berliinin poliisipäällikkö Emil Eichhornin. Hän oli USPD:n jäsen ja hänet oli valinnut tähän tehtävään Berliinin kansankomisaarien neuvosto marraskuussa 1918. Tämän tapahtuman seurauksena mielenosoittajat valtasivat Berliinin Kochstrassella sijainneen sosialidemokraattisen puolueen lehden "Vorwärtsin" toimituksen, ja he pystyttivät barrikadeja kaduille. Muita työntekijöitä liittyi nopeasti tähän tapahtumaan, ja he tukkivat useita lähistön katuja. Syynä tapahtumaan oli lehden julkaisemat spartakisteille negatiiviset artikkelit, joita oli ilmestynyt aina syyskuusta 1918 lähtien.


title: Spartakistikapina

text: Sekä USPD:n että uuden kommunistinen puolueen johtajat reagoivat tilanteeseen nopeasti ja julistivat kaupunkiin yleislakon 7. tammikuuta 1919. Arviolta noin 500 000 työntekijää meni lakkoon, ja osa heistä osoitti mieltään Berliinin keskustassa tuona viikonloppuna. Mutta kahden päivän kuluttua yleislakosta ryhmän sisäiset erimielisyydet estivät enempien toimenpiteiden tapahtumisen.


title: Spartakistikapina

text: Vallankumouksellinen komitea koostui 52 jäsenestä, joihin kuuluivat niin Karl Liebknecht kuin Georg Ledebour. Sen tarkoituksena oli ottaa itselleen valta Berliinissä. Kuitenkin kaksi päivää lakon jälkeen komitean sisäiset erimielisyydet estivät tavoitteiden viemisen eteenpäin. Jotkut kapinalliset olisivat halunneet armeijan sekaantuvan tapahtumiin, mutta osa halusi myös neuvotteluja hallituksen ja Ebertin kanssa. Ne työntekijät, jotka edelleen pitivät hallussaan toimituksen rakennusta, aloittivat myös taistelun kaduilla. Tästä oli seurauksena ns. ”Verinen viikko”.


title: Spartakistikapina

text: Myöskään Kommunistisen puolueen johto ei ollut yksimielinen siitä mitä pitäisi tehdä. Karl Liebknech, päinvastoin kuin Rosa Luxemburg kannatti Ebertin hallituksen väkivaltaista suistamista. Jos sitä ei tehtäisi niin kommunistit (KPD) eriytyisi liiaksi työtätekevien massojen tahdosta. Saman aikaisesti useat kommunistien johtajat yrittivät saada asialleen sotilaallista tukea Beriiniin sijoitetuista joukko-osastoista, sekä eritoten Volksmarinedivisionin taholta. Tämä joukko koostui merimiehistä, joiden lakosta joulukuussa koko kapinaliike oli saanut alkunsa.


title: Spartakistikapina

text: Sosialistihallitus pääministeri Ebert teki sopimuksen armeijan kanssa kapinan tukahduttamiseksi. 8. tammikuuta kommunistit (KPD) jättivät vallankumouskomitean toiminnan, sen jälkeen kun USPD:n edustajat olivat pyytäneet Friedrich Ebertiä neuvotteluihin kapinoitsijoiden kanssa. Tämän tapahtuman aikana työläismassat saivat tiedon Vorwärts (SPD) –lehdessä otsikolla "Die Stunde der Abrechnung naht!" (Tilinteon hetki koittaa) julkaistusta artikkelista. Samalla he myös saivat tietää, että SPD:n hallinto oli päättänyt tukahduttaa kaikki työläismassojen kapinoinnit väkivalloin Freikorpsin avulla. Friedrich Ebert oli todellakin käskenyt puolustusministeri Gustav Noskea toimimaan 6. tammikuuta 1919. Tällöin vallankumouksellinen komitea lopetti keskustelut SPD:n kanssa, ja näin spartakistien ryhmittymä kutsui jäseniään tarttumaan aseisiin.


title: Spartakistikapina

text: Samana päivänä Friedrich Ebert määräsi Freikorpsin hyökkäämään kapinoivia työläismassoja vastaan. Tämä miliisiluonteinen järjestö muodostui entisistä ensimmäisen maailmansodan veteraaneista, joilla vielä oli hallussa aseensa. Tämä antoi heille merkittävä ylivoiman. Freikorps sai nopeasti haltuunsa barrikadien sulkemat kadut ja vallatut rakennukset. Useat työläiset antautuivat, joskaan se ei estänyt sotilaita surmaamasta useita heidän joukostaan. Tuntematon määrä siviilejäkin sai surmansa näiden taistelujen aikana.


title: Spartakistikapina

text: Freikorps pidätti Karl Liebknechtin ja Rosa Luxemburgin, ja heidät teloitettiin 15. tammikuuta. Rosa Luxemburgin ruumis heitettiin Landwehrkanal-kanavaan. Teloittajat toki löytyivät, heidät tuomittiin, mutta vapautettiin kaikista syytteistä toukokuussa 1919..


title: Olavi Sortta

text: Israel Olavi Sortta (sukunimi vuoteen 1932 "Sahlbom"; 23. joulukuuta 1896 Turku – 30. maaliskuuta 1968) oli suomalainen arkkitehti.


title: Olavi Sortta

text: Sortan vanhemmat olivat turkulainen nahkurimestari Johan Fredrik Sahlbom ja Johanna Jakobina Karlsson. Hän pääsi ylioppilaaksi Turun suomalaisesta yhteiskoulusta 1916 ja valmistui 1932 diplomiarkkitehdiksi Teknillisestä korkeakoulusta. Sortta opiskeli myös Hannoverin teknillisessä korkeakoulussa 1919–1920.


title: Olavi Sortta

text: Sortta työskenteli 1920-luvulla useissa yksityisissä arkkitehtitoimistoissa. Hän oli arkkitehtina puolustusministeriön rakennusosastolla 1929–1949 ja sen jälkeen hän oli rakennushallituksen yliarkkitehtina vuodesta 1949 alkaen ja seminaarien rakennustoimikunnan johtajana vuodesta 1953 alkaen.


title: Mikael Fogelholm

text: Georg Mikael Fogelholm (s. 9. kesäkuuta 1959 Tammisaari) on suomalainen elintarviketieteiden tohtori, ravitsemustieteen dosentti ja vuodesta 2011 alkaen Helsingin yliopiston ravitsemustieteen professori maatalous-metsätieteellisessä tiedekunnassa.


title: Mikael Fogelholm

text: Tutkijanuransa ohella Fogelholm on toiminut tiedemaailman hallinnollisissa ja tiedepoliittisissa tehtävissä, kuten Lahden tutkimus- ja koulutuskeskuksen Palmenian tutkimus- ja kehitysjohtajana (1999–2001), UKK-instituutin johtajana (2001–2007) sekä Suomen Akatemian terveyden tutkimuksen yksikön johtajana (2007–2011). Hänellä on ollut myös ravitsemukseen liittyviä kansainvälisiä tehtäviä. Fogelholm väitteli ravitsemustieteestä vuonna 1992.


title: Mikael Fogelholm

text: Fogelholm on Valtion ravitsemusneuvottelukunnan sekä pohjoismaisen ravitsemussuositustyöryhmän jäsenenä ollut valmistelemassa ja esittelemässä suomalaisia ravitsemussuosituksia vuodelle 2014.


title: Mikael Fogelholm

text: Puoluekannaltaan Fogelholm on vihreä, ja hän on ollut vihreiden puoluevaltuuskunnan jäsen. Hän oli vuonna 2007 eduskuntavaaliehdokkaana Uudeltamaalta. Fogelholm harrastaa kestävyysliikuntaa ja pianonsoittoa. Hänen maratonjuoksun ennätyksensä on 2.24.30 vuodelta 1984. Vuonna 1982 Fogelholm voitti HKV:n joukkueessa SM-kultaa 4 × 1 500 metrin viestissä viestijuoksun SM-kisoissa.


title: Dietyylimalonaatti

text: Dietyylimalonaatti (CHO) on malonihapon ja etanolin muodostama esteri. Yhdistettä käytetään valmistettaessa muita orgaanisia kemikaaleja, kuten lääkkeitä ja väriaineita.


title: Dietyylimalonaatti

text: Dietyylimalonaatti on huoneenlämmössä väritöntä kirkasta nestettä, jolla on miellyttävä makea tuoksu. Yhdiste liukenee vain hyvin vähän veteen, mutta liukenee paremmin orgaanisiin liuottimiin kuten etanoliin, dietyylieetteriin, asetoniin ja bentseeniin. Dietyylimalonaatilla on keto-enolitautomeriaa, mutta normaaleissa olosuhteissa se on lähes täysin ketomuodossa. Dietyylimalonaatin karbonyyliryhmiin nähden α-asemassa olevaan hiiliatomiin sitoutuneet vetyatomit ovat happamia. Dietyylimalonaatille tyypillisiä reaktioita ovat Michael-additio, Knoevenagel-kondensaatio ja heterosyklisiä yhdisteitä muodostavat kondensaatioreaktiot.


title: Dietyylimalonaatti

text:
Dietyylimalonaattia valmistetaan usealla tavalla. Käytettyjä tapoja ovat muun muassa malonihapon suora esteröinti etanolin kanssa rikkihapon toimiessa katalyyttinä, natriumklooriasetaatin reaktio natriumsyanidin kanssa jolloin muodostuu natriumsyanoasetaattia, joka kondensoituu muodostaen natriummalonaattia. Natriummalonaatti reagoi rikkihapon vaikutukseta etanolin kanssa dietyylimalonaatiksi. Kolmas tapa valmistaa dietyylimalonaattia on etyyliklooriasetaatin, etanolin ja hiilimonoksidin reaktio 100 °C lämpötilassa ja 18 baarin paineessa. Tässä reaktiossa katalyyttinä käytetään dikobolttioktakarbonyyliä.
Dietyylimalonaattia käytetään pääasiassa orgaanisessa synteesissä. Siitä valmistetaan lääkeaineita kuten barbituurihappoa, barbituurihapon johdannaisia barbituraatteja, B-vitamiinia, vigabatriinia, aminohappoja, väriaineita ja orgaanisessa synteesissä hyödynnettäviä reagensseja kuten Meldrumin happoa ja dimedonia.


title: Joutsen Finland

text: Joutsen Finland Oy on suomalainen untuvatuotteiden valmistaja. Yrityksen perusti tanskalainen Marius Pedersen Helsingissä vuonna 1936 nimellä Oy Suomen Höyhen Ab. Yritys muutti vuonna 1954 Helsingistä Riihimäelle. Vuonna 2005 yrityksen nimi vaihtui Joutsen Finlandiksi.


title: Joutsen Finland

text: Joutsen Finland sai Kultainen vaatepuu -palkinnon vuonna 2008.


title: Operaatio Siegfried

text: Operaatio Siegfried oli toisessa maailmansodassa Saksan joukkojen suorittama maihinnousu Hiidenmaalle. Se oli osa suurempaa operaatio Beowulfia. Maihinnousujoukkoja komensi kenraaliluutnantti Siegfried Haenicke ja maihinnousulaivastoa amiraali Franz Claassen. Operaatio alkoi 12. lokakuuta 1941 maihinnoususta Hiidenmaalle ja päättyi 21. lokakuuta saarella olleiden puna-armeijan joukkojen antautumiseen. Saksalaiset vangitsivat yhteensä 15 388 puna-armeijan sotilasta, joista noin 3 000 Hiidenmaalta ja saivat sotasaaliiksi yhteensä 212 käsiasetta/kivääriä, 70 kranaatinheitintä, 309 konekivääriä, 18 panssariajoneuvoa, 602 moottoroitua ajoneuvoa ja kaksi lentokonetta.


title: Operaatio Siegfried

text: Saksan laivaston kevyt risteilijä "Kölnin", 2. torpedovenelaivueen sekä 1., 4. ja 5. raivaajalaivueen alusten tukiessa maihinnousua tulittamalla Ristnan rannikkopatteria nousivat jalkaväkirykmentti 176 ja 151 sekä niiden tukena oleva 161. tiedustelupataljoona aamulla 12. lokakuuta maihin Hiidenmaalle.


title: Operaatio Siegfried

text: Haenecken komentaman 61. jalkaväkidivisioonan jalkaväkirykmenttien 151 ja 176 muodostamat taisteluosastot loivat sillanpäät, joista ne välittömästi jatkoivat saaren sisäosiin. Saksalaisjoukot katkaisivat Hiidenmaan puolustajien linjat kahtia vallaten saaren keskiosan. Puna-armeijan joukkojen puolustus keskittyi rannikkopattereiden ympärille, mistä ne hitaasti vetäytyivät Tahkunan niemeen, missä puna-armeijan joukkojen rippeet antautuivat 21. lokakuuta. Saksalaiset saivat kaikkiaan 2 288 puna-armeijan sotilasta sotavangeiksi.


title: Haitin vallankumous

text: Haitin vallankumous oli orjien vallankumous Ranskan siirtokunta Saint-Dominguella vuosien 1791 ja 1804 välillä. Verisen vallankumouksen päätteeksi Saint-Domingue itsenäistyi nimellä Haiti 1. tammikuuta 1804 Amerikan toisena valtiona heti Yhdysvaltojen jälkeen.


title: Haitin vallankumous

text: Nykyinen Haiti oli 1700-luvulla Ranskalle kuuluva siirtomaa nimeltä Saint-Domingue. Saint-Domingue oli siirtomaakaudellaan yksi Karibian alueen tuottoisimmista alueista. Se oli tuolloin maailman suurin sokerintuottaja ja sokeriruokoplantaasien lisäksi alueella kasvatettiin esimerkiksi puuvillaa, kahvia ja indigoa. Ranskan siirtomaakaupasta Saint-Domingue kattoi puolet ja sen kauppa oli kolmanneksen suurempi, kuin esimerkiksi Ison-Britannian koko Länsi-Intian siirtokuntien kauppa. Tuotanto Saint-Dominguessa perustui etenkin orjuudelle. Orjakaupan kautta siirtokuntaan oli tuotu suuria määriä orjia Afrikasta. Sadan vuoden aikana orjia tuotiin sadanvuoden aikana enemmän, kuin koko Espanjan hallitsemalle alueelle kolmessasadassa vuodessa. Samalla elinolosuhteet Saint-Dominguen plantaaseilla olivat orjille huonommat kuin muualla ja esimerkiksi keskimääräinen elinikä oli alhaisempi.


title: Haitin vallankumous

text: Saint-Dominguella asui vuonna 1789 noin 30 000 valkoista ja 25 000 vapaata värillistä (). Varakkaimmat värilliset omistivat itse orjia ja plantaaseja, vaikkakin sosiaalisella nousulla oli myös joitakin rajoitteita. Valkoiset olivat jakautuneet suurtilallisiin ("grands blancs") ja pieniin valkoisiin ("petit blancs"). Orjia oli noin 500 000. Orjien kuolleisuus oli hyvin suuri, joten suurin osa heistä oli syntynyt Afrikassa ja vuosittain alueelle tuotiin 40 000 uutta orjaa.


title: Haitin vallankumous

text: Ranskan vallankumous alkoi vuonna 1789. Yhteiskunnan horjuminen tuntui myös Saint-Dominguen siirtokunnassa. Tunnuslause vapaus, veljeys ja tasa-arvo herätti kannatusta ensin etenkin siirtokunnan köyhemmän ja keskiluokan valkoisten keskuudessa, mutta aatteet levisivät myös vapaiden värillisten keskuuteen. Luokat halusivat tasa-arvoa ja sosiaalisia uudistuksia, kun taas toisaalta samat ryhmät olivat edelleen orjuuden säilyttämisen kannalla. Pariisin kansalliskokous antoi äänioikeuden värillisille edellyttäen kuitenkin, että he olivat syntyneet vapaille vanhemmille. Kesällä 1791 Saint-Dominguessa käytiin kahakoita vallankumouksen vastustajien ja kannattajien välillä. Osapuolia oli monia, keskenään kahakoivat pienet ja suuret valkoiset, tilalliset ja kaupunkilaiset ja niin edelleen. Samalla suuri osa Ranskan armeijasta oli palannut kotimaahan vallankumouksen pyörteissä.


title: Haitin vallankumous

text: Elokuussa 1791 alkoi orjien kapina Cap Françaisissa eli nykyisessä Cap Haïtienissa siirtokunnan pohjoisrannikolla. Vain keihäillä,seipäillä ja työkaluilla aseistautuneet orjat polttivat muutaman kuukauden kuluessa kolmesataa plantaasia ja surmasivat 2 000 valkoista. Kapinointi keskittyi vielä tällöin siirtokunnan pohjoisosiin. Valkoiset hallitsivat Eteläistä provinssia, värilliset tilanomistajat Läntistä provinssia ja Port-au-Princeä pitivät hallussaan tasavaltaa kannattavat pienet valkoiset. Vuonna 1792 Ranskan vallankumoukselliset lähettivät Saint-Domingelle 7 000 sotilasta komentajanaan komissaari Léger-Félicité Sonthonax. Ranskalaisten sotilaiden huvetessa malariaan ja keltakuumeeseen Sonthonax alkoi käyttää vapaiden värillisten muodostamia joukkoja ja hallitsi siirtokuntaa yksinvaltiaan ottein. Rojalisteina pidettyjä valkoisia vainottiin. Monet tilanomistajat pyrkivät saamaan Ison-Britannian puuttumaan tilanteeseen.


title: Haitin vallankumous

text: Tilanne Saint-Dominguella muuttui entistä monimutkaisemmaksi Euroopan tilanteen kehityksen takia. Ranska ja Espanja ajautuivat keskenään sotaan ja maaliskuussa 1793 espanjalaisten 14 000 hyökkäsivät Santo Domingosta Ranskan hallitsemalle puolelle saarta. Sotaa käytiin nyt myös Ison-Britannian kanssa, joka lähetti 20 000 miestä Saint-Dominguelle virallisesti Jamaikalle paenneiden paikallisten maanomistajien pyynnöstä. Saarella sotivat nyt Ranska, Iso-Britannia, Espanja, Ranskaa tukevat värilliset ja Espanjaa tukevat mustat orjat. Espanjalaiset olivat luvanneet vapauden heidän joukkoihinsa liittyville orjille. Yksi heihin liittyneistä oli François-Dominique Toussaint. Sodan alkupuolella Toussaint johti parin tuhannen orjan joukkoa, joka taisteli ensin espanjalaisten puolella käyden sissisotaa ranskalaisia vastaan. Kuultuaan Ranskan kansalliskokouksen lakkauttaneen orjuuden Toussaint kääntyi kuitenkin espanjalaisia vastaan toukokuussa 1794. Seuranneiden parin kuukauden aikana hänen miehensä valtasivat suurimman osan espanjalaisten valtaamista alueista. Vuonna 1795 Ranska ja Espanja solmivat Baselin rauhan, jolla Espanja luopui omasta puolestaan saarta. Toussaint hallitsi nyt suurta osaa siirtokunnasta sen pohjoisosissa. Etelässä vaikutti André Rigaud'n värillisten ja joidenkin valkoisten kapina-armeija ja britit hallitsivat siirtokunnan eteläistä kolmannesta sen keskeisine satamakaupunkeineen. Suurin osa siirtokunnan valkoisista oli tähän mennessä joko surmattu, tai paennut.


title: Haitin vallankumous

text: Kesäkuussa 1795 britit hallitsivat enää muutamaa satamakaupunkia, kun taas Toussaintin joukot olivat saaneet hallintaansa suurimman osan siirtokuntaa. Brittijoukot kärsivät etenkin taudeista ja etenkin malariasta ja keltakuumeesta. Keväällä 1798 he solmivat lopulta salaisen rauhan Toussaintin kanssa. Britit vetäytyivät siirtokunnasta ja lupasivat olla sekaantumatta sen sisäisiin asioihin. Vastaavasti Toussaint lupasi olla hyökkäämättä brittien Jamaikalle, eivätkä tukisi sen mahdollisia orjakapinoita. Ranskalla ei enää ollut käytännössä otetta siirtokunnasta, vaikkakin sen vallankumoushallinto nimitti Toussaintin muodollisesti kenraalikuvernööriksi. Toussaintin joukot saivat tukea Yhdysvalloista. Toussaintilla oli hyvät välit maan presidentti John Adamsin kanssa. Adamas halusi Saint-Dominguen kapinallisista liittolaisen brittejä vastaan, vaikka hänen politiikkansa asian suhteen kauhistuttikin monia muita yhdysvaltalaisia poliitikkoja. Tilanteen pelättiin kannustavan Yhdysvaltojen orjia kapinaan ja Adamsin kriitikoihin lukeutui esimerkiksi varapresidentti Thomas Jefferson. Maan politiikka muuttuikin kielteiseksi Adamsin virkakauden päätyttyä vuonna 1801.


title: Haitin vallankumous

text: Toussaintin valta ei ollut vielä täydellinen. Saint-Dominguella oli vielä myös kilpailevia kapinajohtajia, kuten etelässä vaikuttanut André Rigaud. Toussaint kukisti kuitenkin kilpailijansa ankarien taistelujen jälkeen. Rigaud pakeni vuonna 1800 Ranskaan ja Toussaint hallitsi viimein koko siirtokuntaa. Vallatulla eteläosalla surmattiin tuhansia mulatteja, jotka olivat kannattaneet Rigaud'n joukkoja. Vaarana Toussaintille oli nyt Ranska, jolle Espanja oli luovuttanut Santo Domingon. Ranskassa oli noussut valtaan Napoléon Bonaparte, mutta maa ei ollut vielä lähettänyt sotilaita Espanjalta saamaansa siirtokuntaan. Toussaint päätti toimia ennen, kuin tämä olisi mahdollista ja tammikuussa 1801 hänen joukkonsa hyökkäsivät Santo Domingon puolelle. Kolme viikkoa kestäneiden taistelujen jälkeen hän hallitsi nyt koko Hispaniolan saarta. Samana vuonna hän laati Saint-Dominguen perustuslain, joka teki hänestä elinikäisen johtajan, mutta toisaalta julisti alueen olevan edelleen osa Ranskaa, joskin siitä hallinnollisesti riippumattomana. Perustuslaki lähetettiin Ranskaan, mutta se otettiin käyttöön jo ennen kuin Ranskasta tuli päätöstä sen hyväksymisestä tai hylkäämisestä. Toussaint oli nyt käytännössä valtionpäämies, jonka valtion tilanne oli kuitenkin kurja. Kolmannes maan väestöstä oli kuollut tai paennut, valkoisista kolme neljäsosaa. Kaupungit olivat raunioina, rahaa ei ollut ja plantaasitalous oli tyrehtynyt. Armeija oli ainut toimiva valtion instituutio. Pian paikallisia pakotettiin töihin upseereille annetuille plantaaseille, joilla työskentely muistutti käytännössä aikaisempaa orjuutta.


title: Haitin vallankumous

text: Ranskassa Napoléon päätti yrittää vallata takaisin entisen siirtokuntansa. Ison-Britannian kanssa oli solmittu Amiensin rauha lokakuussa 1801, minkä vapautti joukkoja Saint-Dominguen valtaamista varten. Helmikuussa 1802 saarelle saapui 20 000 kenraali Charles Leclercin johtamaa ranskalaista sotilasta. He valtasivat Santo Domingon, sekä Saint-Dominguen satamakaupungit ja siirtokunnan eteläosan. Sisämaata he eivät kuitenkaan saaneet haltuunsa ja keltakuume alkoi verottaa heidän miehiään entiseen tapaan. Vain muutaman kuukauden jälkeen tautiin oli menehtynyt jopa puolet ranskalaisten joukoista. Tästä huolimatta kapinallisjohtajat Henri Christophe ja Jean-Jacques Dessalines siirtyivät yllättäen ranskalaisten puolelle Toussaint luovutti yllättäen kenraalikuvernöörin valtansa Leclercille huhtikuun lopussa 1802. Toussaint luovutti lopulta hieman myöhemmin kenraalikuvernöörin valtansa Leclercille. Jonkin aikaa Toussaintin vallasta luopumisen jälkeen Leclerc kutsui hänet illalliselle, jonka aikana hänet vangittiin ja lähetettiin Ranskaan. Toussaint kuoli vankeudessa vuonna 1803.


title: Haitin vallankumous

text: Kesällä 1802 Ranska otti orjuuden uudelleen käyttöön Guadeloupessa ja Leclerc alkoi valmistella samaa Sanit-Dominguella. Mustat paikalliset nousivat jälleen kapinaan Christophen ja Dessalinesin johdolla. Mukaan liittyi myös Alexandre Pétion ja ennen Ranskaa tukeneet värilliset. Mustien ylimmäksi johtajaksi oli noussut Dessalines. Taistelut olivat hyvin verisiä ja ranskalaisjoukot surmasivat niin antautuvia, sotivia kuin taisteluiden sivussa pysyneitä mustia. Leclerc kuoli keltakuumeeseen marraskuussa 1802 ja hänet korvattiin Jean-Babtiste Rochambeaulla, jonka mukana tuli Ranskasta 25 000 uutta sotilasta. Euroopassa Ranska ja Iso-Britannia ajautuivat jälleen sotaan toukokuussa 1803 ja näin ranskalaiset Saint-Dominihuella eivät saaneet enää lisäjoukkoja. Lisäksi brittilaivasto piiritti ja tulitti alueen satamakaupunkeja. Marraskuussa 1803 vielä elossa olevat ranskalaiset ja noin 18 000 paikallista, suurin osa heistä valkoisia, poistuivat Saint-Dominguelta.


title: Haitin vallankumous

text: Jean-Jacques Dessalines julisti Haitin itsenäiseksi 1. tammikuuta 1804. Haitista tuli näin Amerikan toinen itsenäistynyt valtio Yhdysvaltojen jälkeen. Dessalines otti keisarin arvonimen kutsuen itseään Jacques I:ksi. Orjien voitto Haitissa vaikutti myös muihin Etelä-Amerikan vapausliikkeisiin ja esimerkiksi Simón Bolívar vietti aikaa maanpaossa Haitissa.


title: Haitin vallankumous

text: Sodan raunioittama Haiti ajautui kuitenkin pain itsenäisyytensä jälkeen jälleen sekasortoon. Dessalines sai surmansa kukistaessaan kapinaa lokakuussa 1806. Pian maa oli jakautunut kahden eri presidentin, Henri Christophen ja Alexandre Pétionin hallitsemiin pohjois- ja eteläosaan. Jean-Pierre Boyer yhdisti maan vuonna 1820, mutta Haitin ongelmat jatkuivat seuraavien vuosisatojen ajan. Boyer suostui maksamaan Ranskalle korvauksena tilanomistajien menetyksistä 150 miljoonaa frangia, joka alennettiin vuonna 1838 summaan 60 miljoonaa frangia. Korvauksien maksamiseen kului vuosikymmeniä ja korvauksia varten otettujen lainojen viimeiset maksut saatiin tehtyä vasta 1940-luvulla.


title: Dead or Alive (pelisarja)

text: Dead or Alive on japanilaisen Team Ninjan kehittämä ja Tecmon julkaisema taistelupelisarja. Sarjan alkuperäinen suunnittelija on Tomonobu Itagaki, joka ei kuitenkaan enää työskentele Team Ninjalla. Sarjan pelit ovat nopeatempoisia taistelupelejä kolmiulotteisessa ympäristössä. Pelisarjan tarina sijoittuu samaan universumiin "Ninja Gaiden" -pelisarjan kanssa. "Ninja Gaiden" -hahmot ovat tehneet esiintymisiä DOA-pelisarjassa ja päinvastoin.


title: Dead or Alive (pelisarja)

text: Pelisarjassa tietyt hahmot esiintyvät usein ja eri osat lisäävät uusia hahmoja. Eri hahmoilla on omat taistelutyylinsä ja liikkeensä. "Dead or Alive 5" -pelissä uusia hahmoja on lisätty laajennusosilla useita.


title: Dead or Alive (pelisarja)

text: Sarjassa vierailee myös hahmoja muista peleistä kuten "Virtua Fighter" -pelien hahmoja.


title: Heino Pätiälä

text: Heino Johannes Pätiälä (3. joulukuuta 1880 Asikkala – 19. huhtikuuta 1950 Ruokolahti) oli suomalainen pappi ja uskonnollinen kirjailija.


title: Heino Pätiälä

text: Pätiälän vanhemmat olivat maanviljelijä, taloustirehtööri Karl Gustaf Pätiälä ja Adolfina Gustava Eskola. Hän pääsi ylioppilaaksi 1901 Hämeenlinnan lyseosta ja suoritti teologian erotutkinnon 1906 Helsingin yliopistossa. Pätiälä vihittiin papiksi 1907.


title: Heino Pätiälä

text: Pätiälä oli Suomen luterilaisen evankeliumiyhdistyksen asiamiehenä 1907–1911 ja toimi sitten Bergön kirkkoherrana 1911–1917. Hän hoiti sen jälkeen vuoteen 1923 saakka apulaispapin tehtäviä eri seurakunnissa. Uskonnonvapauslain tultua voimaan 1923 vapaakirkon muodostamista kannattava ryhmä, jota johtivat papit Heino Pätiälä, B. A. Uusitalo ja Aijal Wegelius, erosi Suomen evankelis-luterilaisesta valtionkirkosta, koska heidän mielestään kirkko ei ollut sitoutunut luterilaisiin tunnustuskirjoihin. Tässä yhteydessä Pätiälä erosi myös papin virasta.


title: Heino Pätiälä

text: Ryhmä perusti sitten 1923–1924 evankelisluterilaisia vapaaseurakuntia Luopioisiin, Lahteen, Hämeenlinnaan, Tampereelle, Veteliin ja Marttilaan. Liike jakaantui oppiriitojen vuoksi kahtia 1928, ja kuusi seurakunnista liittyi Pätiälän johtamaan Suomen vapaaseen evankelisluterilaiseen seurakuntaliittoon. Loput yhdeksän seurakuntaa muodostivat "Suomen Vapaan Evankelisluterilaisen Kirkon" (vuodesta 1967 Suomen tunnustuksellinen luterilainen kirkko (STLK).


title: Heino Pätiälä

text: Heino Pätiälä oli naimisissa vuodesta 1905 Alma Maria von Essenin (af Zellie) kanssa. Kirjailija Hanna Rauta oli Heino Pätiälän sisar.


title: Heino Pätiälä

text: Nimellä "H. J. Pätiälä":


title: Frigiduksen taistelu

text: Frigiduksen taistelu käytiin 5. ja 6. syyskuuta vuonna 394. Taistelussa kohtasivat Itä-Rooman keisari Theodosius I ja Länsi-Rooman valtakunnan keisari Eugenius. Theodosiuksen armeija voitti taistelun, ja Itä-Rooma valloitti lopulta Länsi-Rooman valtakunnan.


title: Frigiduksen taistelu

text: Taistelun taustalla oli uskonto. Theodosius kannatti kristinuskoa ja piti Länsi-Roomaa pakanallisena. Theodosius johti Itä-Rooman joukkoja yhdessä Timasiuksen, Stilichon ja Alarikin kanssa. Länsi-Rooman joukkoja johti Eugenius yhdessä Arbogastin kanssa. Taistelun jälkeen Eugenius vangittiin ja teloitettiin, mutta Arbogast teki taistelun jälkeen itsemurhan.


title: Andrew Cassels

text: Andrew William Cassels (s. 23. heinäkuuta 1969, Bramalea, Ontario, Kanada) on entinen jääkiekon keskushyökkääjä, joka pelasi 16 kautta National Hockey Leaguessa, joukkueissa Montreal Canadiens, Hartford Whalers, Calgary Flames, Vancouver Canucks, Columbus Blue Jackets ja Washington Capitals. Nykyään hän on apuvalmentaja Cincinnati Cyclonesissa ECHL:ssä.


title: Andrew Cassels

text: Montreal Canadiens varasi Casselsin vuoden 1987 varaustilaisuudessa numerolla 17. Ensimmäisessä NHL-ottelussaan Montrealin joukkueessa 19. marraskuuta 1989, Cassels teki uran ensimmäisen maalinsa Calgary Flamesia vastaan.


title: Andrew Cassels

text: Cassels on ainoa tunnettu pelaaja joka on tehnyt kaksi maalia siten, että toinen pelaaja on vetänyt kiekon hänen päänsä kautta maaliin.


title: After...

text: After... on aikuisille suunnattu japanilainen visual novel-videopeli, jonka kehitti Ciel sekä julkaisi sen PC:lle, sekä CD:lle ja DVD:lle. Varhainen DVD-versio sisältää ohjekirjan sekä soundtrack CD-levyn ja varhainen CD-versio sisältää ohjekirjan sekä hiirimaton. Pelistä on myös julkaistu omat versiot PlayStation 2:lle ja Sega Dreamcastille nimellä "After... ~Wasureemu Kizuna~". Molemmat versiot sisältävät omat hahmot sekä sellaisia kohtauksia, joita ei ole alkuperäisessä PC-versiossa.


title: Titanosuchidae

text: Titanosuchidae on sukupuuttoon kuollut Dinocephaliaan ja kuuluva terapsidien heimo. Sen jäsenet elivät keskisen permikauden aikana ja olivat ainakin osittain kasvinsyöntiin erikoistuneita. Niiden fossiileja on löydetty Etelä-Afrikasta.


title: Titanosuchidae

text: Titanosuchidaen edustajien on kallossa vain vähän paksuuntumaa, varsinkin verrattuna Tapinocephalidae-heimoon. Lisäksi niiden leukojen liitoskohta on edempänä kuin Tapinocephalidaen edustajilla. Titanosuchidaen jäsenillä on hyvin vahvat etuhampaat sekä suurehkot kulmahampaat. Vaikka näiden terapsidien etu- ja kulmahampaat soveltuvatkin lihansyöntiin, niillä on myös suuri määrä kasvinsyöntiin sopivia takahampaita. Todennäköisesti nämä eläimet olivat kaikkiruokaisia. Heimoon kuuluu pitkäjalkaisia "Titanosuchus"-lajeja sekä lyhytjalkaisia "Jonkeria"-lajeja.


title: Titanosuchidae

text: Titanosuchidae kuuluu Tapinocephaliaan ja on täten läheistä sukua heimolle Tapinocephalidae. Ensimmäinen Titanosuchidaeen luokiteltu laji oli "Titanosuchus ferox", jonka Richard Owen kuvasi tieteelle vuonna 1879. Tuolloin kaikki Karoosta löydetyt fossiilit olivat selvästi ennestään tuntemattomien olentojen jäänteitä, ja uusia sukuja ja lajeja kuvattiin hyvin vähäisten löydösten perusteella. Owen kuvasikin "T. ferox" hampaiden juurien perusteella.


title: Titanosuchidae

text: Kilpailussa mahdollisimman monen uuden taksonin nimeämiseksi Robert Broom loi suuret määrät uusia nimiä hyvin huonolaatuisten löytöjen perusteella. Tarkempi tutkimus on osoittanut monien näistä nimistä olevan turhia, sillä ne ovat aikaisemmin määriteltyjen lajien ja sukujen synonyymejä. Lisäksi on havaittu etä Titanosuchidaen eläimien erottelu pelkkien hampaiden perusteella on hankalaa, sillä jopa samalla yksilöllä ne voivat vaihdella paljonkin.


title: Titanosuchidae

text: "Titanosuchus" voidaan kuitenkin erottaa "Jonkeria"sta sen hampaiden yhteydestä löytyneiden raajojen luiden perusteella. "Jonkeria" tunnetaan myös joistain hyvin säilyneistä kalloista. Muita kuvattuja sukuja ei voi selvästi todeta erillisiksi taksoneiksi, ja osa saattaa jopa kuulua Titanosuchidaen sijasta Anteosauridaeen. "Titanosuchus" ja "Jonkeria" -sukuihin luetaan nykyisin yhdeksän lajia, mutta todellinen lajimäärä saattaa olla ehkä vain kolme tai neljä.


title: Snow (visual novel)

text: Snow on aikuisille suunnattu japanilainen visual novel, jonka kehitti Studio Mebius ja julkaisi sen ensimmäisenä PC:lle 31. tammikuuta 2003. Pelistä julkaistiin myös Sega Dreamcast-versio syyskuussa 2003, sekä PlayStation 2-versio helmikuussa 2004. Kun alkuperäisessä PC-versiossa ei ollut ääninäyttelyä, julkaistiin syyskuussa 2004 uusi kokonaan ääninäytelty versio PC:lle, "Snow: Full Voice Version", jonka julkaisua seurasi toisen "uudistetun" version, "Snow P.E:n" julkaisu syyskuussa 2006. P.E on "Plus Edition"-versio, joka sisältää ominaisuuksia, joita oli jo konsoliversioissa. Pelistä on tehty myös Prototypen elokuussa 2007 julkaisema PlayStation Portable-versio, nimeltään "Snow Portable". Peli sisältää yli 600 erilaista still-kuvaa yksinkertaisten animaatioiden ja efektien kera, ja monivalintatehtävä-pohjaisia keskusteluja, kauniita japanilaisia paikkoja sekä pitkän tarinan.


title: Snow (visual novel)

text: Kaikki listassa luetellut ääninäyttelijät antavat ääniroolinsa konsoliversioissa (DC, PS2 ja PSP).


title: Snow (visual novel)

text: Ääninäyttelijä: Soichiro Hoshi


title: Snow (visual novel)

text: Ääninäyttelijä: Ayako Kawasumi


title: Snow (visual novel)

text: Ääninäyttelijä: Yukari Tamura


title: Snow (visual novel)

text: Ääninäyttelijä: Haruna Ikezawa


title: Snow (visual novel)

text: Ääninäyttelijä: Tomoko Kaneda


title: Snow (visual novel)

text: Ääninäyttelijä: Naoko Watanabe


title: Snow (visual novel)

text: Ääninäyttelijä: Yuuko Mizutani


title: Snow (visual novel)

text: Ääninäyttelijä: Emi Shinohara


title: Snow (visual novel)

text: Ääninäyttelijä: Yasunori Matsumoto


title: Snow (visual novel)

text: Ääninäyttelijä: Ryōko Ono (PSP)


title: Österbottniska Ångfartygs Aktiebolag

text: Österbottniska Ångfartygs Aktiebolag oli Turussa 1856 perustettu höyrylaivayhtiö eli varustamo. Perustajia oli Turusta, Porista ja Kristiinankaupungista sekä Suomen kenraalikuvernööri kreivi F. W. R. Berg, joka otti varustamon perustamislainan omiin nimiinsä. Se harjoitti liikennöintiä Torniosta Pietariin. Vuonna 1861 kotipaikaksi muutettiin Pori. Yhtiö lakkautettiin 2. maaliskuuta 1875.


title: Österbottniska Ångfartygs Aktiebolag

text: Yhtiön alukset olivat:


title: Aleksi Nurminen

text: Aleksi Nurminen (s. 9. helmikuuta 1889 Suistamo – ?) oli suomalainen runoilija.


title: Bellegprom

text: Bellegprom (, tai ) eli Bellegpram () on vuonna 1992 perustettu Valko-Venäjän kevyen teollisuuden valtionkonserni. Siihen kuuluu kaikkiaan yli 110 Valko-Venäjällä toimivaa tekstiili-, neule-, ompelu, nahka-, jalkine-, turkis- ja ompelutervikealan yritystä. Näiden välityksellä teollisuuskonsernissa on noin 80 000 työntekijää. Bellegprom vastaa noin 80 prosentista maansa kevyen teollisuuden tuotannosta. Siihen kuuluvien yhtiöiden tuotteita viedään yli 50 maahan. Valtion enemmistöomisteisten yritysten ohella konserni edustaa ja markkinoi myös joidenkin pääosin yksityisomistukseen siirtyneiden yhtiöiden (kuten Milavitsa) tuotteita.


title: Bellegprom

text: Valtion kevyen teollisuuden konserni Bellegprom on Valko-Venäjän ministerineuvoston eli maan hallituksen ohjauksessa muiden keskeisten valtionkonsernien ja Valko-Venäjän rautateiden tapaan. Konsernihallinto sijaitsee Minskissä.


title: Bellegprom

text: Bellegprom oli vuonna 2013 listattu aiemman kannattavuutensa johdosta niiden 80 tuottavana pidetyn valtiollisen yrityksen joukkoon, joiden tuli tulouttaa osa voitostaan suoraan valtiolliseen kehitysrahastoon.


title: Saraavesi

text: Saraavesi (joskus myös Saravesi) on kapea järvi, jossa Rautalammin reitin, Viitasaaren reitin ja Saarijärven reitin vedet yhtyvät Laukaan kirkonkylän kohdalla ja jatkavat edelleen Kuhankosken, Leppäveden ja Vaajakosken kautta Päijänteeseen.


title: Saraavesi

text: Järven nimestä merkityksestä on useita teorioita. Paikalliset käyttävät siitä mieluiten muotoa Saravesi. Sen selitys olisi ehkä 'sarana', eli järvi toimisi vesireittien saranana. Nimen taustalla voisivat olla myös järvessä kasvava saraheinä tai muinainen pähkinäpensas (sara). Järveä on saatettu muinoin kutsua myös "Sarajavedeksi", josta olisi muodostunut nykyinen nimi Saraavesi. Tällöin nimen alkuperänä voisivat olla Saraaveden keskeisellä kalliorannalla olevat Saraakallion kalliomaalaukset, sillä kalevalaisperäinen sarajas viittaa tähtikuvioihin, kuten vanha vuoden 1899 matkailijaopas nimen selittää.


title: Saraavesi

text: Saraavesi ja sen yläpuolinen Tarvaalankoski kuuluvat Natura 2000 -suojelualueeseen, johon kuuluu useita arvokkaita kohteita Saraavedeltä pohjoiseen. Koski on suojeltu myös koskiensuojelulain nojalla. Lisäksi kohteeseen kuuluu Vatianjärven ja Saraaveden rannoilta tai läheltä rantoja arvokkaita harjuja, kallioita, lehtoja, rantaluhtia, perinneympäristökohde ja Peukaloisen lintuvesialue. Se on rehevä, ruovikkoinen ruskeavetinen pikkujärvi, jonka rannoilla on alavia luhtaniittyjä. Peukaloinen on linnustoarvoltaan maakunnallista tasoa.


title: Säärenjärvi

text: Säärenjärvi on Kauhajärven kylässä Kauhajoella sijaitseva pienehkö järvi. Pinta-alaa järvellä on 5,2 hehtaaria ja rantaviivaa kaikkiaan yhden kilometrin verran. Säärenjärvi kuuluu Heikkilänjoen ja Hukanluoman vesistöalueeseen ja sen päävesistö on Lapväärtinjoki.


title: Koi No Yokan

text: Koi No Yokan on yhdysvaltalaisen alternative metal -yhtye Deftonesin seitsemäs studioalbumi, joka julkaistiin marraskuussa vuonna 2012 Reprise Recordsin kautta. Albumi on yhtyeen toinen ilman alkuperäistä basistia Chi Chengiä, ja viimeinen albumi ennen hänen kuolemaansa 13. huhtikuuta 2013.


title: Koi No Yokan

text: Albumi debytoi Billboard 200 -listalla sijalla 11 ja sai erittäin positiivisen vastaanoton kriitikoilta.


title: Koi No Yokan

text: Arvosteluja yhteen koostava sivusto Metacritic antoi albumille arvosanaksi 86/100, perustuen 18 eri arvosteluun. Tällä arvosanalla albumi oli kyseisen sivuston kahdeksanneksi paras albumi vuonna 2012.


title: Koi No Yokan

text: "Revolver" -lehti nimesi "Koi No Yokanin" vuoden albumiksi(Album of the Year) toukokuussa 2013.


title: Koi No Yokan

text: "Koi No Yokan" album personnel adapted from the CD liner notes.


title: Suomen Silmälääkäriyhdistys

text: Suomen Silmälääkäriyhdistys ry - Finlands Ögonläkarförening rf on vuonna 1911 perustettu suomen vanhin erikoislääkäriyhdistys, jolla on noin 700 jäsentä. Yhdistys on suomen- ja ruotsinkielinen. Sen kotipaikka on Helsinki.


title: Suomen Silmälääkäriyhdistys

text: Yhdistyksen tarkoitus on sääntöjensä mukaan edistää tieteellisen toiminnan avulla silmälääketieteen kehitystä ja sen käytännöllistä soveltamista Suomessa sekä vaalia hyvää yhteisymmärrystä silmälääkärien keskuudessa.


title: Suomen Silmälääkäriyhdistys

text: Yhdistyksen keskeisinä toimintamuotoina ovat kokoukset ja kaksi kertaa vuodessa toistuvat täydennyskoulutupäivät silmälääketieteen alalla. Lisäksi yhdistys on yhteydessä vastaaviin ulkomaisiin yhdistyksiin ja järjestöihin. Yhdistyksen toimintaa johtaa hallitus, johon kuuluu vähintään viisi ja enintään seitsemän jäsentä.


title: Suomen Silmälääkäriyhdistys

text: Yhdistyksen jäseneksi voidaan ottaa laillistettu lääkäri, jonka jäsenyyttä kaksi yhdistyksen jäsentä on kirjallisesti puoltanut. Kunniajäseneksi voidaan kutsua koti- tai ulkomainen henkilö, joka on tehokkaasti edistänyt yhdistyksen tarkoitusperiä.


title: Suomen Silmälääkäriyhdistys

text: Helsingissä 18. joulukuuta 1910 pidetyssä kokouksessa, jonka varsinainen tarkoitus oli valmistella Helsingissä seuraavana vuonna pidettävää 4. pohjoismaista silmälääkärikokousta, joukko suomalaisia silmälääkäreitä ja sellaiseksi kouluttautuvia päätti samalla ryhtyä perustamaan erikoislääkäriyhdistystä silmälääketieteen alalle.


title: Suomen Silmälääkäriyhdistys

text: Perustava kokous järjestettiin kuukautta myöhemmin 22. tammikuuta 1911 tieteellisten yhdistysten talossa, joka siihen aikaan sijaitsi Kasarmikatu 24:ssä. Tämä vuonna 1899 valmistunut rakennus on yksi Helsingin kummallisuuksia, sillä se on oikeastaan yhä keskeneräinen. Siitä valmistui vain keskiosa, jonka juhlallinen portaikko täyttää rakennuksesta kolmanneksen. Nykyisin rakennuksessa toimii Suomen arkkitehtuurimuseo.Perustajajäsenistä Grunér oli se, joka ensimmäisenä lausui ääneen, että pääkaupungin silmälääkärit ryhtyisivät toimeen yhdistyksen aikaansaamiseksi, koska harrastusta asiaan olisi kyllä myös maaseudun silmälääkäreissä. Ehkä tämän vuoksi yhdistyksen ensimmäinen toimintakertomus viittaa tähän turkulaiskollegaan sanoin ”eräs maaseutulääkäri”.


title: Danza Kuduro

text: Danza Kuduro on espanjan/portugalinkielinen hittikappale Don Omarin neljänneltä, Meet the Orphans-studioalbumilta, jonka julkaisivat Machete Music ja VI Music albumin ensimmäisenä singlenä 15. elokuuta 2010. Kappaleella duetoi myös Lucenzo, joka on portugalilaista syntyperää oleva ranskalainen artisti. "Danza Kuduro" saavutti ensimmäisen sijan Hot Latin Songs-listalla, muodostuen Don Omarin toiseksi ja Lucenzon ensimmäiseksi kappaleeksi, joka on saavuttanut Billboardin Hot latin Songs-listan kärjen. Kappaleen uudelleentehty versio on vuonna 2011 julkaistussa Fast Five-elokuvassa lopetuskappaleena ja se on osa elokuvan soundtrack-albumia. Kappaleen nimessä mainittava kuduro on angolalainen tanssi- ja musiikkityyli.


title: Vem Dançar Kuduro

text: Vem Dançar Kuduro on portugalin/englanninkielinen hittikappale Lucenzolta, joka on portugalilaista syntyperää oleva ranskalainen artisti. Hänen seurassaan kappaleella esiintyy myös ranskalaista syntyperää oleva amerikkalainen artisti Big Ali. Kappaleella Lucenzo laulaa portugaliksi ja Big Ali englanniksi.


title: Vem Dançar Kuduro

text: "Vem Dançar Kuduro"-kappaleessa mainittava sana kuduro tarkoittaa angolalaista musiikkityyliä. Kappale oli suuri menestys Ranskassa, sillä se saavutti SNEP:n "French Top 100"-listan toisen sijan sekä "French Top 40"-listan kärkisijan. "Vem Dançar Kuduro" oli menestys myös Tanskassa, Suomessa, Alankomaissa, Norjassa, Ruotsissa ja Sveitsissä. Kappaleesta on tehty monia tunnettuja remix-versioita.


title: Vem Dançar Kuduro

text: Kappaleen menestyksen myötä Don Omar julkaisi Lucenzon kanssa espanjankielisen singlen, "Danza Kuduron", joka on laajalti samantyylinen "Vem Dançar Kuduron" kanssa, mutta on kuitenkin eri kappale. Noina aikoina molemmat kappaleet ovat olleet samoihin aikoihin monilla Euroopan maiden listoilla. Näihin valtioihin kuuluvat Belgia, Kanada, Tanska, Suomi, Ranska, Saksa, Norja, Ruotsi ja Sveitsi, jossa molemmat kappaleet olivat hittejä.


title: Taavi Heikkilä

text: Taavi Kalevi Heikkilä (s. 4. syyskuuta 1962 Helsinki) on suomalainen yritysjohtaja. Hän on toiminut S-ryhmää johtavan Suomen Osuuskauppojen Keskuskunnan (SOK) pääjohtajana vuodesta 2014 alkaen. Aikaisemmin Taavi Heikkilä toimi Osuuskauppa Hämeenmaan toimitusjohtajana, josta hän siirtyi S-ryhmää johtavan Suomen Osuuskauppojen Keskuskunnan (SOK) pääjohtajaksi.


title: Taavi Heikkilä

text: Heikkilä on koulutukseltaa kauppatieteiden maisteri (1988). Hän valmistui Helsingin kauppakorkeakoulusta. Työurallaan hän on toiminut SOK:n palveluksessa 1988–1994 apulaisrahoitusjohtajana, rahoituspäällikkönä ja kassapäällikkönä, rahoitusjohtajana hän oli 1994–1997, kehitysjohtajana 2000–2004 ja pääjohtajana vuodesta 2014. Intrade Partners oy:n toimitusjohtajana hän toimi 1997–2000 ja Osuuskauppa Hämeenmaan toimitusjohtajana ja hallituksen puheenjohtajana 2004–2013.


title: Taavi Heikkilä

text: Hänen aikanaan Osuuskauppa Hämeenmaa sai Työministeriön Hyvän työnantajan palkinnon 2006. Lisäksi Heikkilä valittiin Fakta-lehden vuoden johtajaksi 2012 ja Vuoden vaikuttajaksi 2013.


title: Taavi Heikkilä

text: Heikkilä sai vuorineuvoksen arvon vuonna 2017


title: Taavi Heikkilä

text: Heikkilällä on puoliso ja kolme lasta. Hän asuu Helsingissä, mutta on asunut lapsena Tikkakoskella silloisessa Jyväskylän maalaiskunnassa. Hän pelasi nuorena aktiivisesti koripalloa.


title: Manu Honkanen

text: Manu Juhani Honkanen (s. 29. huhtikuuta 1996 Turku) on suomalainen entinen jääkiekkoilija. Hän oli pelipaikaltaan keskushyökkääjä, mutta osasi pelata myös laidassa. Honkanen pelasi urallaan SM-liigaa Turun Palloseurassa ja Tapparassa yhteensä 60 runkosarja- ja kolme playoff-ottelua tehopistein 3+1=4 ja keräten 12 jäähyminuuttia. Hän voitti Tapparassa varsin pienessä roolissa kaksi Suomenmestaruutta vuosina 2016 ja 2017. Honkanen pelasi kolmena kautena miesten pelejä myös Mestiksessä. Hän laukoi oikealta. Honkanen ilmoitti lopettaneensa pelaajauransa vain 22-vuotiaana syyskuussa 2018, kun hän ei kokenut olevansa enää motivoitunut jääkiekkoiluun.


title: Manu Honkanen

text: Honkanen on Turun Palloseuran kasvatti. Hän kuului joukkueen C-nuorten kapteenistoon kaudella 2011–2012, josta Honkanen pelasi suurimman osan kuitenkin TPS:n B-nuorissa voittaen siellä SM-pronssia. Hän teki kolmivuotisen juniorisopimuksen TPS:n SM-liigajoukkueen kanssa jo 16-vuotiaana kaudeksi 2012–2013, mutta Honkanen ei kuitenkaan tehnyt vielä liigadebyyttiään.


title: Manu Honkanen

text: Kaudella 2013–2014 Honkanen debytoi SM-liigassa. 17-vuotias Honkanen pelasi ensimmäisen SM-liigaottelunsa 1. helmikuuta 2014 vieraissa Rauman Lukkoa vastaan. Kaikkiaan hän pelasi kauden aikana viisi SM-liigaottelua. Kauden 2014–2015 Honkanen pelasi kokonaan A-nuorissa, jossa hän voitti kauden päätteeksi Suomenmestaruuden.


title: Manu Honkanen

text: Kaudeksi 2015–2016 Honkanen siirtyi 2+1-vuotisella sopimuksella Tapparaan. Hän teki ensimmäisen miesten pääsarjaottelumaalinsa 22. elokuuta 2015 Mestarien liigassa vieraissa sveitsiläistä EV Zugia vastaan. Ensimmäisen SM-liigamaalinsa Honkanen teki 22. tammikuuta 2016 paikallisvastustaja Tampereen Ilvestä vastaan. Juha Silvennoinen ja Kari Heikkinen valitsivat hänet ottelun Alumnien tähtien kakkostähdeksi. Honkanen pelasi Tapparan liigajoukkueessa kauden aikana 26 runkosarja- ja kaksi playoff-ottelua tehden kaksi maalia sekä viisi CHL-ottelua tehden yhden maalin. Hän voitti kauden päätteeksi Suomenmestaruuden. Honkanen pelasi suurimman osan runkosarjastaan kuitenkin lainalla Mestis-joukkue Lempäälän Kisassa, jossa tulokaskausi toi 29 runkosarjaottelussa tehot 6+12=18. Mestis-kauden jälkeen hän vahvisti vielä Tapparan A-nuoria kevään 2016 pudotuspeleissä.


title: Manu Honkanen

text: Honkanen jäi myös kaudella 2016–2017 varsin pieneen rooliin Tapparassa, jossa hän pelasi 30 runkosarja- ja yhden playoff-ottelun tehopistein 1+1=2. Kuudessa CHL-ottelussa Honkanen teki kaksi maalia, mikä riitti Henrik Haapalan kanssa jaettuun joukkueen sisäisen maalipörssin voittoon. Hän jakoi myös Tapparan sisäisen tehotilaston voiton lähinnä myös nelosketjussa pelanneiden Miika Heikkilän ja Otto Rauhalan kanssa lukemalla +2. Honkanen voitti kauden päätteeksi Suomenmestaruuden. Hän pelasi valtaosan kaudestaan myös lainalla LeKin Mestis-joukkueessa.


title: Manu Honkanen

text: Kaudeksi 2017–2018 Honkanen siirtyi vuoden mittaisella sopimuksella Mestis-joukkue TuToon. Joukkuetta valmensi hänelle TPS:n organisaatiosta tuttu Miika Elomo. Honkanen pelasi loukkaantumisen vuoksi runkosarjassa vain yhdeksän ottelua sekä Suomen Cupissa neljä ottelua. Hän palasi kokoonpanoon helmikuun 2018 lopulla. Honkanen voitti kauden päätteeksi Mestis-hopeaa. Hän voitti kauden aikana myös Suomen Cupin.


title: Manu Honkanen

text: Syyskuussa 2018 Honkanen ilmoitti omalla Instagram-tilillään lopettaneensa pelaajauransa vain 22-vuotiaana, kun hänellä ei ollut omien sanojensa mukaan enää paloa kentälle.


title: Manu Honkanen

text: Honkanen pelasi alle 18-vuotiaiden MM-kilpailuissa vuonna 2014, jolloin hän toimi Suomen kapteenina. Hän pelasi myös Ivan Hlinkan muistoturnauksessa vuonna 2013. Honkanen toimi Suomen kapteenina myös alle 16-vuotiaiden maajoukkueessa nuorten olympiakisoissa Innsbruckissa 2012, jolloin hän voitti kultaa sekä World U-17 Hockey Challengessa vuonna 2013. Yhteensä Honkanen pelasi 13 nuorten ja 57 poikien maaottelua.


title: Manu Honkanen

text: Honkanen valittiin Pohjola-leirin tähdistökentälliseen vuonna 2011.


title: Amerikankuore

text: Amerikankuore ("Osmerus mordax") on Pohjois-Amerikan koillisosissa elävä rasvaevällinen kalalaji, eurooppalaisen kuoreen ("Osmerus eperlanus") lähisukulainen.


title: Amerikankuore

text: Amerikankuoreen pituus on korkeintaan 20 cm. Lajille tunnusomainen piirre on kyljessä oleva juova.


title: Amerikankuore

text: Amerikankuore elää Pohjois-Amerikan koillisosan rannikon vesistöissä ja jokisuissa sekä sisämaassa muiden muassa kaikissa Suurissa järvissä.


title: Amerikankuore

text: Pohjois-Amerikan länsirannikolla elävää kuorelajia "Osmerus dentex" on aiemmin pidetty amerikankuoreen alalajina "Osmerus mordax dentex".


title: Amerikankuore

text: Kala saavuttaa sukukypsyyden yleensä 3-5-vuotiaana. Tosin jotkut yksilöt saattavat kutea jo yksivuotiaina.


title: James Wilson (poliitikko)

text: James Wilson (14. syyskuuta 1742 Fife, Skotlanti – 21. elokuuta 1798 Edenton, Pohjois-Carolina) oli skotlantilaissyntyinen yhdysvaltalainen oikeusoppinut ja yksi Yhdysvaltain perustajaisistä.


title: James Wilson (poliitikko)

text: Wilson opiskeli useissa yliopistoissa Skotlannissa ja muutti vuonna 1765 Pohjois-Amerikkaan. Hän opetti klassista kreikkaa ja retoriikkaa Philadelphia Collegessa ja opiskeli lakia John Dickinsonin johdolla. Valmistuttuaan asianajajaksi vuonna 1767 hän perusti oman lakitoimiston, joka menestyi hyvin. Vuonna 1774 Wilson osallistui Pennsylvanian siirtokunnankokoukseen Carlislen edustajana ja toimi Pennsylvanian kirjeenvaihtokomitean jäsenenä. Hän saavutti mainetta julkaisemalla samana vuonna huomiota herättäneen pamfletin "Considerations on the Nature and Extent of the Legislative Authority of the British Parliament". Siinä hän ilmoitti että Britannian parlamentilla ei ollut oikeutta säätää lakeja Amerikan siirtokunnille.


title: James Wilson (poliitikko)

text: Wilson valittiin 1775 toiseen mannermaakongressiin, jossa hän esiintyi vakuuttavasti siirtokuntien täyden itsenäisyyden puolesta. Hän vaati kuitenkin itsenäisyysjulistuksen lykkäämistä, kunnes hän saisi pennsylvanialaisilta valitsijoiltaan valtuudet sen hyväksymiseen. Lopulta hän allekirjoitti itsenäisyysjulistuksen. Wilson jäi pois mannermaakongressin toiminnasta vuonna 1777, ja palasi asianajajan ammattiinsa. Hän ryhtyi myös keinottelijaksi, mikä herätti arvostelua sodan ollessa käynnissä.